Τέλος ο φόρος πολυτελείας στα Ι.Χ. - Δείτε πόσα κερδίζετε - Newsit.gr\nNewsit / Οικονομία / Τέλος ο φόρος πολυτελείας στα Ι.Χ. – Δείτε πόσα κερδίζετε\nΤέλος ο φόρος πολυτελείας στα Ι.Χ. – Δείτε πόσα κερδίζετε\nΔημοσιεύθηκε: 05.04.2012 | 07:14\nΤα απανωτά λουκέτα και το κυριολεκτικό πάγωμα της αγοράς αυτοκινήτου που έφερε σε απελπισία και ανεργία χιλιάδες εργαζόμενους οδήγησαν την κυβέρνηση στη σκέψη της κατάργησης ενός φόρου που αποδείχθηκε καταστροφικός και για τα έσοδα του κράτους.\nΜε διορθωτική διάταξη που αναμένεται να κατατεθεί σήμερα στη Βουλή καταργείται ο φόρος πολυτελείας που επιβαρύνει την αγορά τόσο του καινούργιου όσο και του μεταχειρισμένου αυτοκινήτου.\nΠαράλληλα παρατείνεται μέχρι 31/12/2012 ο εκτελωνισμός μεταχειρισμένων αυτοκινήτων euro 4.\nΕίναι χαρακτηριστικό ότι με την κατάργηση του φόρου πολυτελείας το κέρδος για ένα καινούργιο αυτοκίνητο είναι από 2.000 έως και 30.000 ευρώ, ενώ για ένα μεταχειρισμένο το κέρδος είναι από 1.600 έως και 20.000 ευρώ.\nΕίναι χαρακτηριστικό ότι ο φόρος πολυτελείας επιβαρύνει κάθε καινούργιο αυτοκίνητο άνω των 15.000 από 10% ως 40% επί της εργοστασιακής αξίας, ενώ αντίστοιχοι είναι οι φόροι στα μεταχειρισμένα με αξία άνω των 11.000 ευρώ.\nΧαρακτηριστικό είναι το παράδειγμα ενός μεταχειρισμένου αυτοκινήτου 1.800 κυβικών που έχει τιμή 18.600 ευρώ, ο φόρος πολυτελείας είναι 4.300 ευρώ.\nΑντίστοιχα για ένα μεταχειρισμένο 2.000 κυβικών που έχει τιμή 25.000 ο φόρος είναι περίπου 8.250 ευρώ.\nΜε την εξέλειψη του φόρου οι τιμές πέφτουν δραματικά .\nΘα πάρουμε “κουρεμένο” δώρο Πάσχα


4.832 νέα κρούσματα ανακοίνωσε ο ΕΟΔΥ - Focus FM 103.6\nΑρχική ΕΛΛΑΔΑ 4.832 νέα κρούσματα ανακοίνωσε ο ΕΟΔΥ\n4.832 νέα κρούσματα ανακοίνωσε ο ΕΟΔΥ\n“Τα νέα εργαστηριακά επιβεβαιωμένα κρούσματα της νόσου (άτομα) που καταγράφηκαν τις τελευταίες 24 ώρες ήταν 4.832. Ο συνολικός αριθμός των ατόμων που νόσησαν ανέρχεται σε 3.549.944 (ημερήσια μεταβολή +0.1%), εκ των οποίων 48.7% άνδρες.\nΟι εισαγωγές νέων ασθενών COVID-19 στα νοσοκομεία της επικράτειας είναι 128 (ημερήσια μεταβολή -27.27%). Ο μέσος όρος εισαγωγών του επταημέρου είναι 135 ασθενείς. Η διάμεση ηλικία των κρουσμάτων είναι 37 έτη (εύρος 0.2 έως 112 έτη), ενώ η διάμεση ηλικία των θανόντων είναι 80 έτη (εύρος 0.2 έως 106 έτη).”\nΠροηγούμενο άρθροΔ. Ωραιοκάστρου: Αναδιανομή τροφίμων στους δικαιούχους του ΤΕΒΑ\nΕπόμενο άρθροΓαλάζιες μέδουσες μετά τις μωβ: Τα χαρακτηριστικά τους και τι να προσέχουμε


Άουγκσμπουργκ-Λειψία: Βρέχει... γκολ στο φινάλε της Bundesliga -\nΆουγκσμπουργκ-Λειψία: Βρέχει… γκολ στο φινάλε της Bundesliga\nΠρογνωστικά στοιχήματος από τον Γιώργο Τσανάκα, ο οποίος ασχολείται με τις αναμετρήσεις Άουγκσμπουργκ-Λειψία και Λεβερκούζεν-Μάιντς.\nΗ Bundesliga ήταν το πρώτο από τα μεγάλα πρωταθλήματα που ξεκίνησε και το πρώτο που τελειώνει, σήμερα! Τελευταία αγωνιστική, με λίγες εκκρεμότητες να απομένουν και με δύο από αυτά τα ματς να ασχολούμαστε εμείς. Πρόκειται για τα Άουγκσμπουργκ-Λειψία και Λεβερκούζεν-Μάιντς.\nBundesliga, Άουγκσμπουργκ-Λειψία (16:30): Η Άουγκσμπουργκ κατάφερε να σώσει την παρτίδα και να τερματίσει μία θέση πάνω από τα μπαράζ. Θα παίξει χωρίς άγχος στην τελευταία αγωνιστική, με σκοπό να κάνει ένα εντυπωσιακό φινάλε κόβοντας την φόρα από την Λειψία. Εντός έδρας έχει ρεκόρ 5-5-6 με τέρματα 27-27.\nΣτην 3η θέση και στους 63 βαθμούς η Λειψία, έχει κλειδώσει την έξοδό της στην Ευρώπη και για να μείνει εκτός τετράδα πρέπει να ηττηθεί και παράλληλα να καλυφτεί διαφορά 27 τερμάτων. Πράγμα, απίθανο! 7-8-2 το ρεκόρ της εκτός έδρας, έχει τέρματα 38-21.\nBundesliga, Άουγκσμπουργκ-Λειψία (16:30): Χωρίς ουσιαστικό κίνητρο και με τις δύο ομάδες να… γουστάρουν την επίθεση. Πάμε στοίχημα με το goal/goal & over 3,5 σε απόδοση 2.30 (stoiximan).\nBundesliga, Λεβερκούζεν-Μάιντς (16:30): Στην 5η θέση της βαθμολογίας και στο -2 από την Γκλάντμπαχ η Λεβερκούζεν. Με νίκη της και ήττα της Γκλάντμπαχ κλέβει το τελευταίο εισιτήριο για Τσάμπιονς Λιγκ, με ισοπαλία της Γκλάντμπαχ θα πρέπει να καλύψει την διαφορά των 11 γκολ! Σίγουρα, είναι υπερβολικά δύσκολο ως ακατόρθωτο να τερματίσει τέταρτη εφόσον η Γκλάντμπαχ δεν χάσει. Εντός έδρας έχει ρεκόρ 8-4-4 με τέρματα 31-22.\nΆνετη και ωραία η Μάιντς, ποτέ δεν κινδύνεψε ουσιαστικά με υποβιβασμό και το οφείλει κυρίως στην καλοδουλεμένη μεσοεπιθετική της γραμμή που καθάριζε τα ματς με τους αντιπάλους στα μέτρα της. Δεν έχει λόγο να κλειστεί και δεν θα το κάνει, θα προσπαθήσει να το διασκεδάσει. 6-2-8 εκτός έδρας, 26-35 τα γκολ της.\nBundesliga, Λεβερκούζεν-Μάιντς (16:30): Όπως και πριν, έτσι και τώρα θα επιλέξουμε το ίδιο στοίχημα. Πάμε δηλαδή με το goal/goal & over 3,5 σε απόδοση 2.30 (stoiximan).\nΑτλέτικο Μαδρίτης-Αλαβές: Πάμε ξανά


Το καθεστώς της Αγκυρας είναι αδίσταχτο. Απειλεί με εμφύλιο πόλεμο τους λαούς της Τουρκίας αν δεν υλοποιηθούν οι επιδιώξεις του "σουλτάνου" Ερντογάν. | ΒΑΘΥ ΚΟΚΚΙΝΟ\nHome » Κόσμος , Featured » Το καθεστώς της Αγκυρας είναι αδίσταχτο. Απειλεί με εμφύλιο πόλεμο τους λαούς της Τουρκίας αν δεν υλοποιηθούν οι επιδιώξεις του "σουλτάνου" Ερντογάν.\nΤο καθεστώς της Αγκυρας είναι αδίσταχτο. Απειλεί με εμφύλιο πόλεμο τους λαούς της Τουρκίας αν δεν υλοποιηθούν οι επιδιώξεις του "σουλτάνου" Ερντογάν.\nΑπό ΒΑΘΥ ΚΟΚΚΙΝΟ , Κυριακή, 30 Οκτωβρίου 2016 | 8:21 μ.μ.\nΤο καθεστώς της Αγκυρας είναι αδίσταχτο. Για να ικανοποιηθούν οι υπέρμετρες φιλοδοξίες του Ερντογάν που θέλει να γίνει σύγχρονος σουλτάνος, δεν θα διστάσει να προκαλέσει ακόμα και εμφύλιο πόλεμο στην χώρα.\nΔήλωσε πριν λίγες ώρες ο Τούρκος πρωθυπουργός: «Εάν δεν θα γίνει αλλαγή πολιτεύματος υπάρχει το ενδεχόμενο να διαμελιστεί η Τουρκία». Είναι ανατριχιαστική η δήλωση του Μπιναλί Γιλντιρίμ.\nΕκβιάζει απειλεί και εκφράζοντας την επίσημη γραμμή του καθεστώτος δείχνει την διάθεση του να μεταβληθεί το πολίτευμα σε προεδρικό με τον Ερντογάν να συγκεντρώνει στα χέρια του όλες τις εξουσίες.\nΤην ίδια στιγμή θύελλα αντιδράσεων έχει προκληθεί στην Τουρκία η νέα αυταρχικότητα της κυβέρνησης.\nΑφού φίμωσε δεκάδες τηλεοπτικούς σταθμούς και εφημερίδες, αφού φυλάκισε και εξαπέλυσε ποινικές διώξεις σε όσους δημοσιογράφους θεωρεί πολιτικούς του αντιπάλους, σήμερα προχώρησε σε άλλη μια πράξη επίδειξη πυγμής και δικτατορικής αντίληψης.\nΤο Τουρκικό υπουργικό συμβούλιο επικαλούμενο τον νόμο «έκτακτης ανάγκης», εξέδωσε προεδρικό διάταγμα -σημειωτέον ότι όλο το τελευταίο διάστημα μετά το αποτυχημένο πραξικόπημα το τουρκικό κοινοβούλιο έχει διακοσμητικό ρόλο και η χώρα κυβερνάται με προεδρικά διατάγματα- για να κλείσουν 10 εφημερίδες, 2 πρακτορεία ειδήσεων και 3 περιοδικά.\nΜΜΕ με ιστορία δεκαετιών που σημαδέψει την πολιτική, κοινωνική και πολιτιστική ζωή της Τουρκίας.\nΤο περιοδικό Evrensel Kultur π.χ. για πάνω από 25 χρόνια έχει φιλοξενήσει στις σελίδες του όλη την προοδευτική διανόηση της Τουρκίας και έχει σφραγίσει την πολιτιστική ζωή της χώρας.\nΣε κοινή δήλωση τους δεκάδες δημόσια πρόσωπα της Τουρκίας δηλώνουν την απόφασή τους να παλέψουν για να μην εδραιωθεί στην Τουρκία καθεστώς λογοκρισίας να μην επικρατήσει η φίμωση κάθε άποψης που δεν ανταποκρίνεται στις σκοπιμότητες του καθεστώτος.


Επί παντός Επιστητού: ααατος: 10/04/09\nΔιαβάζω στο ethnos.gr ότι μαθητής σε σχολή του ΟΑΕΔ, πυροβόλησε συμμαθητή του, περαστικούς και προσπάθησε να αυτοκτονήσει (είχε λέει ψυχολογικά προβλήματα, αλλά το θέμα είναι αλλού. Το ότι ήταν "ομογενής" παίζει κανέναν ρόλο ή δεν κάνει να το αναφέρω;).\nΈτσι ξεκίνησε και στην χώρα μας αυτή η πανούκλα της σχολικής βίας. Μετά από την πρώτη διδάξασα (ΗΠΑ),το γιουσουφάκι της (Αγγλία) και το συνεταιράκι της (ΕΕ), περάσαμε από τις μικροσυμμορίες των ανηλίκων στην οπλοχρησία.\nΤο λαθρεμπόριο ναρκωτικών και όπλων ανθεί και διαδίδεται στην χώρα μας, αφού οι «κακοί» μπάτσοι έχουν γίνει υπηρέτριες των «επωνύμων», ανδρείκελα και στόχοι χλευασμού από τους «προοδευτικούς» της αριστεράς και της προόδου γενικώς (εδώ γελάμε και πολύ ηχηρά μάλιστα).\nΌταν ένας μαθητής βρίσκει εύκολα ΔΥΟ ΟΠΛΑ, μήπως πρέπει να βγω στην γύρα να αγοράσω και εγώ; Σε λίγο θα είναι ο μόνος τρόπος προστασίας μας, αφού ένα «ελεύθερο» κράτος σαν και την Ελλάδα, δεν μπορεί να έχει φασίστες (δηλαδή αστυνόμους) πάνω στο κεφάλι της. Προτιμάει να έχει ναρκομανείς, ληστές, δολοφόνους, εμπόρους όπλων, εμπόρους λευκής σαρκός, καταχραστές και όλα αυτά τα κουμάσια που κυκλοφοράνε∙ παρά να βλέπει τους σιχαμερούς αστυνόμους να κυκλοφοράνε στον δρόμο για να υπάρχει κάποια ασφάλεια στους πολίτες.\nΣυγχαρητήρια κύριε Παπανδρέου.\nΣυγχαρητήρια κύριε Αλαβάνο.\nΣυγχαρητήρια κύριε Τσίπρα.\nΣυγχαρητήρια κυρία Παπαρήγα.\nΚαταφέρατε όλοι σας (μετά από πολύ κόπο ομολογώ) να επιτύχετε να διαλύσετε την Ελλάδα μας πολιτικά, οικονομικά και το χειρότερο ΗΘΙΚΑ.\nΣυγχαρητήρια και σε εσάς ηλίθιοι Έλληνες που κακομαθαίνετε τα παιδιά σας τόσο ώστε να μην έχουν κανενός είδους όριο και ενδοιασμό.\nΣυγχαρητήρια σε όλους μας που μπορέσαμε να φτάσουμε σε αυτήν την κατάντια. Θα τρίζουνε τα κόκαλα των προγόνων μας. Αν και ελάχιστοι θα σκάτε για κάτι τέτοιο.\nΑναρτήθηκε από Μιχάλης Κ στις 11:33 π.μ.\n▼ 10 Απρ (2)


Kozani on Line : Τάνγκο σημαίνει έρωτας, πάθος, χορευτική «μονομαχία»\nΤάνγκο σημαίνει έρωτας, πάθος, χορευτική «μονομαχία»\nΝοσταλγικό, λυπημένο, άγριο, ξέφρενο, βαθιά αισθησιακό.\nOπως και να χαρακτηρίσει κανείς το τάνγκο, είναι κοινή η διαπίστωση ότι πάνω απ’ όλα ταυτίζεται με το πάθος και τον έρωτα.\nΕνας χορός φλογερός, με απότομες κινήσεις και κύρια χαρακτηριστικά το πιάσιμο-άγγιγμα, τους ελιγμούς και τους επιθετικούς αιφνιδιασμούς.\nΑλλά και ένα είδος χορευτικής «μονομαχίας» επί σκηνής, ανάμεσα στον καβαλιέρο και την ντάμα, ένας χορός συγκρούσεων και πάλης, έξαρσης και ερωτικών μεταπτώσεων όπου τα πάντα κρέμονται από μία πολύ λεπτή κλωστή, με την ισορροπία να κινδυνεύει -ανά πάσα στιγμή- να ανατραπεί.\nΗταν το 1990, δύο μόλις χρόνια πριν το θάνατό του, που ο Αστορ Πιατσόλα εμφανίστηκε στο Ηρώδειο με τον συνθέτη, φίλο και θαυμαστή του, Μάνο Χατζιδάκι, σε μία συναυλία που έμελλε να είναι η τελευταία του. Είκοσι έξι χρόνια μετά, στον ίδιο χώρο, η μουσικοχορευτική παράσταση «Tango por Piazzola» έρχεται να ζωντανέψει εκείνη την αξέχαστη βραδιά και να μας μυήσει στο μαγικό κόσμο του «El Gran Astor» («ο Μέγας Αστορ») και του nuevo tango (νέο τάνγκο), μέσα από ένα εκθαμβωτικό θέαμα πάθους και σαγήνης. Για την Ιστορία, το τάνγκο ως χορός γεννήθηκε προς τα τέλη του 19ου αιώνα στις λαϊκές περιοχές του Μπουένος Αϊρες και του Μοντεβιδέο και προήλθε από συνένωση ευρωπαϊκών, νοτιοαμερικανικών και αφρικανικών στοιχείων.\nΑλλά ήταν κατά την περίοδο 1910-1920 που διαδόθηκε και έγινε μόδα στην αστική τάξη της Ευρώπης και της Βόρειας Αμερικής. Αυτή η εξέλιξη συνέτεινε στο να γίνει εν τέλει αποδεκτό και από τους αστούς της πρωτεύουσας της Αργεντινής. Προηγουμένως, στις αρχές του εικοστού αιώνα ήταν η αγαπημένη μουσική των τραμπούκων και των μαφιόζων που επισκέπτονταν τους οίκους ανοχής, σε μια πόλη που το 1914 είχε περίπου 100.000 περισσότερους άντρες από γυναίκες. Αυτός, άλλωστε, είναι ο λόγος που αντιμετωπιζόταν εχθρικά από την αστική τάξη, στα μάτια της οποίας φάνταζε συνδεδεμένο με τον υπόκοσμο.\nΟι πολύπλοκοι χοροί που προήλθαν από αυτή την πλούσια και πολυδιάστατη μουσική αντικατοπτρίζουν τη συνήθεια των ανδρών να χορεύουν τάνγκο σε ομάδες, εκδηλώνοντας τόσο τον ανδρισμό όσο και την ερωτική τους επιθυμία. Σε αυτές τις καταβολές είναι που πρέπει μάλλον να αναζητηθεί και το εκρηκτικό μίγμα ευαισθησίας και επιθετικότητας του τάνγκο.\nΥστερα από μία περίοδο ύφεσης -οπότε κυριάρχησε το τάγκο ως τραγούδι- ακολούθησε η χρυσή εποχή (1935-1955) όπου μεγάλες ορχήστρες έπαιζαν τάνγκο κατάλληλα για χορό. Εναν χορό που συνιστά διάλογο ανάμεσα στο ζευγάρι με αφορμή την μουσική γιατί -σε αντίθεση με άλλους χορούς- δεν έχει τυποποιημένα βήματα και φιγούρες, αλλά μάλλον ένα κινησιολογικό «λεξιλόγιο» που επιτρέπει τον αυτοσχεδιαστικό σχηματισμό χορευτικών φράσεων μιας σχεδόν απεριόριστης γκάμας. Και, βέβαια, όταν αναφερόμαστε στον Αστορ Πιατσόλα (1921- 1992) μιλάμε για τον πιο σημαντικό συνθέτη του τάνγκο κατά το δεύτερο μισό του εικοστού αιώνα.\nΟι συνθέσεις του έφεραν επανάσταση στο παραδοσιακό τάνγκο, ενσωματώνοντας σ' αυτό στοιχεία τζαζ και κλασικής μουσικής, και δημιούργησαν το nuevo tango.\nΣε κάθε περίπτωση, πρόκειται για ένα ολοκληρωμένο θέαμα, στο οποίο οι εκτελέσεις του αργεντίνικου χορού ισορροπούν επιδέξια ανάμεσα στη φαντασία και τον αισθησιασμό, αναδεικνύοντας -παράλληλα- όλα εκείνα τα στοιχεία που αιτιολογούν τον χαρακτηρισμό του τάνγκο ως τον κατ' εξοχήν «χορό του έρωτα και του θανάτου»...


ΑΣΤΕΡΑΣ ΤΡΙΠΟΛΗΣ 0 - ΟΛΥΜΠΙΑΚΟΣ 1 :: Reds Against The Machine\nΑΣΤΕΡΑΣ ΤΡΙΠΟΛΗΣ 0 - ΟΛΥΜΠΙΑΚΟΣ 1\nΓράφτηκε απο dono στις 13:54 | 23-01-2014\nTags: ΠΟΔΟΣΦΑΙΡΟ, ΑΣΤΕΡΑΣ ΤΡΙΠΟΛΗΣ, ΚΥΠΕΛΟ\nΕχθές είχαμε το δεύτερο παιχνίδι του κυπέλλου κόντρα στον Αστέρα Τρίπολης, τον επαναληπτικό της τεσσάρας του πρώτου αγώνα ρπιν από 15 βράδια στον Γ. Καραϊσκάκης. Το παιχνίδι πριν την έναρξή του ήταν μια τυπική διαδικασία, λόγω του αποτελέσματος του πρώτου αγώνα και ταυτόχρονα μια θαυμάσια ευκαιρία στον προπονητή να δει παίκτες που δεν έχουν έως σήμερα σημαντικό χρόνο συμμετοχής. Το τελικό σκορ 0-1 λίγο πολύ περιγράφει και την εικόνα του παιχνιδιού. Ας τα πάρουμε τα πράγματα από την αρχή. Ο Μίτσελ κατέβηκε με σχεδόν πειραματική ενδεκάδα με τον Μέγιερι κάτω από τα δοκάρια, τον Μπονγκ και τον Σαλίνο στα άκρα της άμυνας και τον Αβραάμ με τον Παπάζογλου στο κέντρο της. Στο κέντρο αγωνίστηκαν οι Πελέ και Εντιγκά σαν αμυντικά χαφ με τον Τσόρι μπροστά τους. Στα άκρα της επίθεσης πήραν θέση ο Φουστέρ με τον Μασάντο και στην κορυφή ο Μήτρογλου. Από την ανάγνωση της ενδεκάδας καταλαβαίνει κανείς ότι ο Ολυμπιακός θα είχε θέματα στην ανάπτυξη, καθώς έπαιζε με δίδυμο αμυντικό χαφ και επιθετικά άκρα που κατά πρώτον συγκλίνουν συνεχώς προς την εστία και δεύτερον δεν μπορούν με την ταχύτητα και την τεχνική τους να δημιουργήσουν επικίνδυνες καταστάσεις για τον αντίπαλο από τα άκρα. Ο Αστέρας πατούσε καλύτερα από τον Ολυμπιακό στο πρώτο ημίχρονο και έχασε και 2-3 καλές ευκαιρίες για να σκοράρει, κάτι που έκανε στο τέλος του ημιχρόνου, αλλά το γκολ ακυρώθηκε από τον βοηθό σαν οφ σάιντ, μια φάση που φαίνεται οριακή, με πλάγια και χαμηλή λήψη, προσωπική μου άποψη είναι ότι η τηλεοπτική επανάληψη της φάσης φαίνεται να δικαιώνει τον βοηθό. Στον αντίποδα εμείς είχαμε μια καλή ευκαιρία με τον Τσόρι που τον πρόδωσε στο τελείωμα ο κάκιστος αγωνιστικός χώρος και ένα καλό σουτ πάνω από τα δοκάρια του Πελέ.\nΣτην επανάληψη είχαμε ένα σκηνικό κατοχής μπάλας από τον Αστέρα, αλλά με μηδέν ευκαιρίες. Ο Μίτσελ έκανε τις αλλαγές του, με τον Ιμπαγάσα στην θέση του Τσόρι στο 57΄, τον Βάις στην θέση του Μασάντο στο 65΄ και τον Σκέποβιτς στην θέση του Μήτρογλου στο 76΄. Στο τελευταίο τέταρτο του παιχνιδιού μετά και την ολοκλήρωση των αλλαγών από την ομάδα μας, αρχίσαμε να κερδίζουμε μέτρα στο γήπεδο και προλάβαμε να σκοράρουμε ένα όμορφο γκολ με τον Σκέποβιτς από σουτ από το ύψος της μεγάλης περιοχής στο 79΄ μετά από μπαλιά του Αριέλ. Μετά το γκολ αν δεν είχαμε μια εικόνα χαλαρότητας σε όλο το χθεσινό παιχνίδι, θα μπορούσαμε να βάλουμε κι άλλα γκολ, αφού βγήκαμε μπροστά με αξιώσεις και με μυαλό και απειλήσαμε σε 2-3 περιπτώσεις την εστία του Αστέρα. Ο χθεσινός Αστέρας όλο φρου φρου κι αρώματα ήταν. Νεύρα, ψευτοτσαμπουκάδες και 1-2 γενίτσαρους που είναι να απορείς πως είναι δυνατόν ένας παίκτης σαν τον Σανκαρέ να είναι τόσο λυσσασμένος όταν παίζει με τον Ολυμπιακό. Για να μην το ξεχάσω, είναι απολύτως ξεφτίλα από τους τυρόβλαχους της Αρκαδίας να υπάρχει σκληρό μαρκάρισμα παίκτη μας στο κέντρο, αυτός να πέφτει κάτω στο χορτάρι και οι αντίπαλοι να συνεχίζουν κανονικά το παιχνίδι τους σαν να μην συμβαίνει τίποτα. Αν αυτό δεν είναι προπονητική οδηγία, τότε είναι απλά ποδοσφαιρική αλητεία των παικτών του Αστέρα. Στο πρώτο ημίχρονο κάπως έτσι έκαναν δύο φάσεις.\nΑτομική κριτική παικτών\nΦάνηκε η απουσία του από τα παιχνίδια, ασταθής στις εξόδους του ψηλά, μια καλή έξοδο χαμηλά όταν χρειάστηκε στο πρώτο ημίχρονο. Σαν σούμα του λείπουν παιχνίδια, αλλά συνεχίζει τα δείχνει τις γνωστές αδυναμίες που βλέπαμε τα προηγούμενα χρόνια.\nΛίγο άκεφος, λίγο άνευρος, διεκπεραίωσε κάποιες φάσεις με την ταχύτητά του, αλλά μέχρι εκεί. Δεν καλύπτει διαγώνια ποτέ, επιθετικά ανύπαρκτος. Τον έχουμε δει και σε καλύτερες εμφανίσεις\nΣαν ακραίο μπακ δεν έχει τα προσόντα να ανταποκριθεί, εχθές ήταν λίγος και ως στόπερ. Μόνιμη πηγή ανασφάλειας (κι όχι τόσο κινδύνου), πρέπει να τον προβληματίσει η χθεσινή εμφάνιση. Από την άλλη η φιλοτιμία του είναι δεδομένη και την αποδεικνύει κάθε φορά που αγωνίζεται.\nΟ καλύτερος της άμυνας εχθές. Θύμισε λίγο από τον καλό Αβραάμ που ξέρουμε. Βγήκε πρώτος στην μπάλα σε πολλές φάσεις, έπαιξε δυνατά το αντίπαλο φορ και γενικότερα έβγαζε μια σιγουριά όταν η μπάλα πήγαινε στην περιοχή ευθύνης του. Είναι περιττό να πούμε πόσο ανάγκη έχει η ομάδα τον καλό Αβραάμ, ειδικά μετά τον τραυματισμό του Σιόβα.\nΣτο πρώτο ημίχρονο ήταν ο χειρότερος του γηπέδου, όταν δε ο Βεργέτης έριξε και τον Ναβάρο επάνω του ήταν να τον λυπάσαι. Κακές τοποθετήσεις, ανύπαρκτος επιθετικά, έχασε πολλές μονομαχίες από τους αντιπάλους του. Στο δεύτερο ημίχρονο ήταν καλύτερος, αλλά αυτό δεν φτάνει για να πάρει την θέση του Χολέβα. Όλοι αναρωτιόμαστε που είναι ο παίκτης του Σεπτεμβρίου.\nΤηγανίτες πολλές και μέλι τίποτα λέει ο σοφός λαός και εχθές βρήκε την εφαρμογή του το ρητό στο πρόσωπο του νεοφερμένου Πελέ. Είναι πολύ νωρίς για να τον κρίνω σαν παίκτη, το μόνο που μπορώ να κάνω είναι να κρίνω την χθεσινή του εμφάνιση. Δεν κατάλαβα ειλικρινά σε τι θέση έπαιζε και σε ποιά θέση μπορεί να βοηθήσει στο μέλλον. Εχθές είδα έναν παίκτη που τον ενδιέφερε η ντρίπλα, και το να κάνει το κάτι παραπάνω, παρά να κοιτάξει για την ουσία του παιχνιδιού όπως επιβάλλει η θέση του αμυντικού χαφ αλλά και ζητάει ο Μίτσελ.. Με αντίπαλο το χθεσινό κέντρο του Αστέρα είχε θέματα αμυντικά, έβγαλε κάποιες καλές μπαλιές στα άκρα, αλλά από το χθεσινό παιχνίδι του το μόνο που μου μένει είναι το ωραίο σουτ στο πρώτο ημίχρονο.\nΉταν καλύτερος του παρτενέρ του στο κέντρο, ήταν σαφώς πιο σοβαρός στην διατήρηση της θέσης του και στην πρωταρχική του δουλειά, να κόβει τον αντίπαλο, αλλά ούτε αυτός εχθές έβγαλε μάτια. Είναι να απορείς με την κατάσταση του σύγχρονου ποδοσφαίρου όταν αυτός ο παίκτης κοστολογείται 4 εκ ευρώ από την Μονακό. Δεν είναι κακός αλλά μου θυμίζει Φέισα στην αξιολόγηση. Δεν βλέπουμε έναν κακό παίκτη, αλλά δεν βλέπουμε επίσης κάτι που να ξεχωρίζει παραπάνω από την μετριότητα σε κάποιον τομέα του παιχνιδιού του.\nΔεν ήταν κακός εχθές αλλά δεν πήρε μπάλα σχεδόν καθόλου και αυτός ήταν από τους κυριότερους λόγους που δεν μπορούσαμε εχθές να κρατήσουμε μπάλα, να ηρεμήσουμε το παιχνίδι και να βγάλουμε σωστές αντεπιθέσεις. Έχασε την μεγαλύτερη ευκαιρία της ομάδας στο πρώτο ημίχρονο. Σωστά αντικαταστάθηκε στο δεύτερο ημίχρονο από τον Αριέλ\nΔεν του ταιριάζουν αυτά τα παιχνίδια. Η αγωνιστικότητα του χρειάζεται σε κάθε παιχνίδι, αλλά εχθές με το δεδομένο ότι ούτε ο έτερος ακραίος μπορεί να ανταποκριθεί στον ρόλο του, αυτό σημαίνει ότι από τα άκρα περίμενες μόνο το ανέβασμα των ακραίων μπακ για να παίξεις από εκεί, πράγμα που με την χθεσινή τους εικόνα ήταν ουτοπικό. Ο χαλύβδινος προσπάθησε (αυτό δεν είναι νέο), αλλά δεν μπόρεσε να ξεπεράσει την μετριότητα.\nΟ Φουστέρ θεωρείται από τις ΄΄βασικές΄΄ επιλογές του Μίτσελ, η χθεσινή του μέτρια απόδοση θα έπρεπε να ήταν μια πρώτης τάξης ευκαιρία για τον Μασάντο για να διεκδικήσει σοβαρά μια θέση στην αρχική ενδεκάδα του επόμενου παιχνιδιού. Με την χθεσινή του ράθυμη και βαριεστημένη απόδοση όμως αυτό δεν το βλέπω να γίνεται. Στο χθεσινό παιχνίδι ήταν ο μόνος που μπούκαρε κάθετα στην περιοχή, ο μόνος που έκανε έστω προσπάθεια να κρατήσει λίγο μπάλα. Στο χθεσινό όμως παιχνίδι έπρεπε να κάνει κάτι παραπάνω.\nΕίναι πολύ μακριά από τον παίκτη που είδαμε πριν τον τραυματισμό του. Βαρύς, ακίνδυνος και εκτός κλίματος παιχνιδιού. Αυτό θα φτιάξει με τον καιρό γι αυτό και ο προπονητής του δίνει χρόνο συμμετοχής γιατί μόνο έτσι θα ξαναφτάσει στο επιθυμητό επίπεδο απόδοσης. Το κύπελλο γενικά δεν είναι μια διοργάνωση που δείχνει να του ταιριάζει, αλλά για τον παίκτη προσωπικά δεν έχω καμία ανησυχία για το μέλλον. Τον χρειαζόμαστε και είμαι σίγουρος ότι θα ανεβαίνει παιχνίδι με το παιχνίδι.\nΜπήκε στο παιχνίδι στο τελευταίο μισάωρο στην θέση του Τσόρι. Στο πρώτο τέταρτο της συμμετοχής του φάνηκε η απουσία του από τα παιχνίδια. Στο τελευταίο τέταρτο ανέβηκε και παρέσυρε όλη την ομάδα σε ένα πιο γρήγορο και πιο κυριαρχικό τέμπο παιχνιδιού. Πρόλαβε να δώσει την πάσα στο γκολ της ομάδας κι αυτό φυσικά είναι στα υπέρ της χθεσινής του εμφάνισης. Θεωρώ ότι προς το τέλος του πρωταθλήματος θα πάρει και μεγαλύτερο χρόνο συμμετοχής. Προσωπικά τον θεωρώ σαν έναν από τους μεγαλύτερους παίκτες που έχουν φορέσει την φανέλα της ομάδας.\nΜία που μπήκε και μια που τελείωσε το παιχνίδι. Δεν έκανε αισθητή την παρουσία του στο χρόνο που έπαιξε, πρέπει όμως σε αυτό το σημείο να σημειώσουμε ότι πρόλαβε να φάει 2-3 γερές κλωτσιές από τους αντιπάλους μας (η μία για κόκκινη κάρτα). Προφανώς κάτι δεν πάει καλά με τον παίκτη κι αυτό που μπορώ να υποθέσω είναι ότι δεν είναι καλά ψυχολογικά. Φταίει ο σκύλος του, φταίει ο ίδιος δεν ξέρω, αλλά πρέπει να υπάρξει βελτίωση άμεσα. Παιχνίδια σαν το χθεσινό είναι τέτοια που θα μπορούσε να καθαρίσει μόνος του, να είναι μπροστάρης στην απόδοση για όλους τους υπόλοιπους\nΓενικότερα δεν τον θεωρώ παλτό, δεν θεωρώ ότι είναι ο χειρότερος παίκτης που είχαμε ποτέ στο ρόστερ. Είναι βαρύς και άγουρος ακόμα για την θέση του κεντρικού επιθετικού, αλλά όπως έδειξε και εχθές το γκολ το έχει. Πρέπει να παίξει περισσότερο για να λυθούν τα πόδια του κι αυτό μάλλον θα μπορέσει να το κάνει σε κάποια άλλη ομάδα σαν δανεικός, παίρνοντας περισσότερο χρόνο συμμετοχής.\nΟ Μίτσελ έκανε τρελό ροτέισον (πρόσωπα και θέσεις) εχθές και αναγκαστικά σε αυτό το σκεπτικό έπρεπε να χωρέσουν και παίκτες σε θέσεις που δεν τους ταιριάζουν. Όταν αποκλείεις σε διπλή αναμέτρηση την 2η – 3η ομάδα σε δυναμικότητα στο Ελληνικό πρωτάθλημα με τελικό σκορ 5-0, τότε αυτό δείχνει κάποια πράγματα για την ποιότητά σου σαν ομάδα. Αυτό που πρέπει να συνυπολογίσει ο προπονητής μας για τα μελλοντικά παιχνίδια είναι σαφώς η διάθεση που έδειξαν κάποιοι παίκτες που έπαιξαν εχθές και θέλουν να χτυπήσουν την πόρτα της ενδεκάδας, την κάκιστη κυκλοφορίας της μπάλας που με δεδομένο την παρουσία πολλών ανασταλτικών παικτών (κυρίως στην μεσαία γραμμή) έκανε την κατάσταση ακόμα χειρότερη και την αδυναμία στο να κρατήσεις την μπάλα που υπήρχαν στιγμές που ήταν άγνωστη έννοια. Στα θετικά σαφώς και η νίκη μετά από μια μετριότατη εμφάνιση είναι ένα θετικό δείγμα γραφής, αλλά και δείγμα του τι σε περιμένει στο δεύτερο γύρο εκτός έδρας με αντιπάλους ομάδες που παίζουν ξύλο και καράτε. Τελευταίο αλλά εξίσου σημαντικό, ο Μίτσελ παραμένει ΑΗΤΤΗΤΟΣ στις εγχώριες διοργανώσεις. Έχει κι αυτό την σημασία του...\nΠροχωράμε και περιμένουμε τις μπουγάτσες.\n18:15 | 23-01-2014 από savvas gridlock\nΓιατί τονε βρίζεις μωρέ μαλάκα τον Εντινγκά; Παίκτης του Ολυμπιακού είναι και φοράει το δαφνοστεφανωμένο. Γιατί τονε λες Φέισα; Έπειτα ο Τσόρης ήταν ο πιο ορεξάτος παίκτης μας στο πρώτο μέρος και ο Μασάντος έπαιζε εξτρέμ, σε μία θέση δηλαδή που δεν μπορεί να βοηθήσει. Μην το γαμάμε το παιδί, προσπαθεί και βοηθάει σε πολλές θέσεις της 11άδας. Παίκτης σαν τον Ιμπαγάσα στη θέση ''10'' δεν έχει ξαναματαπαίξει στην Ελλάδα. Μιλάω καθαρά για οργανωτή, γιατί σε θέση πιο μπροστά, φυσικά δεν μπορεί να συγκριθεί με το παραδόπιστο σκουπίδι της Βραζιλίας, τον κύριο Ριβάλντο. Ως οργανωτής όμως, μπροστά στον ΑΡΙΕΛ, κανείς...\n10:16 | 27-01-2014 από dono\n22:38 | 23-01-2014 από μαουνιέρης\nΣαν τον Αριέλ κανείς. Απολύτως κανείς. Ιερό τοτέμ πρέπει να τον έχουμε στον Θρύλο, για πάντα.\n14:14 | 23-01-2014 από nikos michalopoylos\nEκτος απ τον σανκαρε κι αυτη η κουραδα ο εντοι τα ιδια κανει φιλε ντονε κι απ το ματσ πρωταθληματος εδω μεσα μαλιστα! Για να νην πιασω στο στομα μου την δεσποινιδα κοντο(μουνα)ε!\n14:20 | 23-01-2014 από dono\nΣωστό, αλλά με τον Σανκαρέ έχω δείγμα γραφής μεγαλύτερο. Σε όποια ομάδα αγωνίστηκε, παντα είμαστε στο ίδιο έργο θεατές


Αντύπας Προγνωστικά: Κίνητρο για Λίβερπουλ, παράδοση η Σπόρτινγκ\nBethome Bloggers Κίνητρο για Λίβερπουλ, παράδοση η Σπόρτινγκ\nΚίνητρο για Λίβερπουλ, παράδοση η Σπόρτινγκ\nΔεν μας πήγε καλά η χθεσινή μέρα, καθώς πέρασε μία από τις τρεις επιλογές μας. Η Μπεσίκτας με τη Τράμπζονσπορ έκαναν το καθήκον τους, έστω και αν το νικητήριο γκολ των φιλοξενούμενων μπήκε στο 96’ και έγινε το παιχνίδι goal/goal & over 2,5.\nΟι άλλες δύο επιλογές χάθηκαν στο γκολ, αλλά δεν φταίει κανείς, εκτός από το ξερό μου το κεφάλι. Η Γιουβέντους έβγαλε αντίδραση, αλλά κέρδισε με 1-0. Και δεν μου άρεσε το 1,65 του «άσου», ήθελα να προσθέσω και το over 1,5για να πάει η απόδοση στο 2,00. Όπως και στο ματς του Απόλλωνα με την ΑΕΚ, δεν πήρα το over 2,5 που επίσης το έβλεπα, αλλά ήθελα διπλό με over 1,5…\nΑυτά έχει το στοίχημα και πάμε στα σημερινά προγνωστικά στοιχήματος.\nΓουέστ Χαμ – Λίβερπουλ προγνωστικά\nΔεν τίθεται θέμα ότι η Γουέστ Χαμ αποτελεί την ευχάριστη έκπληξη του πρωταθλήματος και δεν είναι τυχαίο, ότι μετά από 10 αγωνιστικές, έχει ηττηθεί δύο φορές. Ωστόσο και οι δύο ήττες της, είναι εντός έδρας. Ηττήθηκε από τη Γιουνάιτεντ και την Μπράντφορντ και μάλιστα με το ίδιο σκορ (2-1).\nΕυελπιστώ να γνωρίσει την τρίτη εντός έδρας ήττα, από τη Λίβερπουλ. Οι «κόκκινοι» έχουν στόχο το πρωτάθλημα και μετά τη χθεσινή γκέλα της Τσέλσι, έχουν την δυνατότητα να σκαρφαλώσουν στην 2η θέση της βαθμολογίας και να μειώσουν την διαφορά από τους «μπλε» στον πόντο.\nΤο κίνητρο είναι πολύ μεγάλο για την ομάδα του Κλοπ, που αν μη τι άλλο διαθέτει ποιότητα για να πάρει το τρίποντο. Στην απλή νίκη θα ποντάρω και δεν πρόκειται να προσθέσω στο ματς αυτό goal. Μια χαρά είναι ο 1,78…\nΔεκαέξι παιχνίδια έχει δώσει φέτος ο ΠΑΟΚ στη φετινή σεζόν, σε όλες τις διοργανώσεις. Και έχει σκοράρει στα 15, καθώς μόνο στην εντός έδρας ήττα από τον ΠΑΣ, δεν βρήκε δίχτυα. Μακριά από την Θεσσαλονίκη έχει σκοράρει και στα οκτώ παιχνίδια και το ίδιο φιλοδοξεί να κάνει και σήμερα, στη Λεωφόρο στο δύσκολο παιχνίδι με τον Παναθηναϊκό.\nΟι «πράσινοι» στην έδρα τους, ανεβάζουν στροφές και μόνο στο τελευταίο τους παιχνίδι, κόντρα στον ΟΦΗ, έμειναν στο μηδέν. Μπορεί μάλιστα να ισχυριστεί κάποιος, ότι υπάρχει εξήγηση για αυτό, καθώς οι κρητικοί έπαιξαν κλειστά και ο Παναθηναϊκός δεν διαθέτει την ποιότητα για να διασπάσει καλά οργανωμένες άμυνες.\nΚόντρα στον ΠΑΟΚ θα βρει σίγουρα περισσότερους χώρους για να σκοράρει. Για να μην σας… ζαλίζω, το goal/goal στο 1,91 έχει αξία…\nΠάσος Φερέιρα – Σπόρτινγκ προγνωστικά\nΜιλάμε για πελατειακή σχέση. Ούτε μία, ούτε δύο, αλλά 11 σερί νίκες μετρά η Σπόρτινγκ κόντρα στη Πάσος Φερέιρα, εκ των οποίων οι πέντε είναι εκτός έδρας. Εκτός από την εντυπωσιακή παράδοση, τα «λιοντάρια» βρίσκονται σε εξαιρετική αγωνιστική κατάσταση και με οκτώ νίκες και δύο ισοπαλίες σε 10 ματς, βρίσκονται μαζί με την Πόρτο στην κορυφή της βαθμολογίας. Προσθέστε, επίσης ότι προέρχονται και από τη εντυπωσιακή νίκη επί της Μπεσίκτας για το Τσάμπιονς Λιγκ.\nΟι γηπεδούχοι παλεύουν τα ματς και λατρεύουν τις ισοπαλίες, καθώς μετρούν πέντε στα έξι τελευταία τους ματς. Θα προσπαθήσουν να βάλουν δύσκολα στους φιλοξενούμενους και να σπάσουν την αρνητική παράδοση, αλλά είναι τέτοια η αγωνιστική κατάσταση της Σπόρτινγκ, που δε νομίζω ότι θα τα καταφέρουν.\nΘα πάρω το «διπλό» και θα προσθέσω και το over 1,5 για να ανέβει η απόδοση από το 1,50 στο 1,88. Ελπίζω, να μην την πατήσω, όπως με τη Γιουβέντους…


ΘΡΕΠΤΙΚΕΣ ΟΥΣΙΕΣ - Healthy Vegan\nPost Category:Βιταμίνη Β12 / Ιώδιο / Σίδερο / Ωμέγα-3\nΌπως είπα στο άρθρο “Πρέπει να ελέγξω το επίπεδο απόδοσης B12” :\nΤα βέγκαν δεν χρειάζεται να ελέγχουν την ομοκυστεΐνη ή τη Β12 μόνο και μόνο επειδή είναι vegans. Αντίθετα, το vegan πρέπει να πάρει το B12 από αξιόπιστη πηγή: από εμπλουτισμένα τρόφιμα ή / και συμπληρώματα. (Αν και αν δεν λάβατε B12 από αξιόπιστη πηγή μέσα σε ένα μήνα, θα πρέπει να αναπληρώσετε τα αποθέματα βιταμινών σας, σύμφωνα με το βήμα 1 των συστάσεων ).\nΠερίπου το 2% των ανθρώπων δεν μπορούν να απορροφήσουν τη βιταμίνη Β12. Αν και αυτό το πρόβλημα δεν έχει καμία σχέση με τον veganism, θα ήταν πολύ σημαντικό να γνωρίζουμε αν ανήκετε σε αυτή την κατηγορία ανθρώπων.\nΕνδέχεται να μην μπορείτε να επιβεβαιώσετε πριν από τη δοκιμή αν λάβατε B12 από αξιόπιστη πηγή τις προηγούμενες εβδομάδες. Επιπλέον, υπάρχουν ειδικές δοκιμές για τον προσδιορισμό της αφομοιωσιμότητας της βιταμίνης Β12.\nΑν έχετε ελέγξει το επίπεδο βιταμίνης Β12, σημειώστε ότι το αποτέλεσμα μπορεί να είναι υπερβολικά υπερβολικό λόγω της κατανάλωσης φυκών. Οι υπάρχουσες μέθοδοι για τον προσδιορισμό του Β12 δεν απομονώνουν το Β12 από τα ανενεργά του αντίγραφα.\nΠολλά άλγη περιέχουν ανενεργά ανάλογα Β12 και εκείνοι που τρώνε μεγάλες ποσότητες φυκιών μπορούν να πάρουν ένα αποτέλεσμα δοκιμής με ένα πολύ υψηλό επίπεδο Β12 στο αίμα, αλλά, δυστυχώς, τα ανενεργά ανάλογα μπορούν να επηρεάσουν αυτό.\nΑυτό είναι ίσως το μόνο θρεπτικό συστατικό που πραγματικά μπορούν να ωφεληθούν τα vegans όταν δοκιμάζονται για την υγεία, ακόμα και αν δεν έχουν συμπτώματα κακής υγείας.\nΤο σώμα διατηρεί ένα επίπεδο ασβεστίου στο αίμα σε σχετικά σταθερό επίπεδο ανεξάρτητα από τη διατροφή σας, έτσι μια μελέτη των επιπέδων ασβεστίου δεν θα σας πει πολλά (μόνο σε περίπτωση σοβαρής ασθένειας). Η δοκιμή για την οστική πυκνότητα είναι ο καλύτερος τρόπος για να καθορίσετε την υγεία των οστών σας.\nΔεν λέω ότι αυτό είναι απαραίτητο, αλλά εάν έχετε λόγο να πιστεύετε ότι υπάρχει οστεοπόρωση, τότε ίσως πρέπει να διεξάγετε μια τέτοια ανάλυση. Όπως έχω πει πολλές φορές νωρίτερα, οι περισσότεροι vegans θα πρέπει να τρώνε λαχανικό με ενισχυμένο με ασβέστιο γάλα (ή άλλα τρόφιμα) ή να λαμβάνουν συμπληρώματα ασβεστίου.\nΑν παίρνετε συμπληρώματα DHA, τότε ίσως να είστε εντάξει με αυτό.\nΕάν ο γιατρός σας θέλει να κάνει μια εξέταση αίματος για το σίδηρο για να διαπιστώσει εάν είναι αρκετό (ή πάρα πολύ), τότε αυτή είναι μια καλή ιδέα, ειδικά για τις γυναίκες.\nTags: ΘΡΕΠΤΙΚΕΣ ΟΥΣΙΕΣ


“Που πας με τέτοιαv άνοιξη καλέ μου” | Ο Λουδοβίκος των Ανωγείων στις 10/4 στο Φιλολογικό Σύλλογο “Παρνασσός”! - NightOut\nΤα μοιρολόγια της Κρήτης μοιάζουν με “ερωτικές ελεγείες”είπε ο Μάνος Χατζιδακις. Είναι λυτρωτικά. Είναι τα πιο βαθιά τραγούδια αγάπης! Μήπως του ερωτευμένου ο χωρισμός δεν είναι ένας μικρός θάνατος;


Δανάη Μιχαλάκη: Μας δείχνει το εντυπωσιακό χριστουγεννιάτικο δέντρο στο σαλόνι του σπιτιού της\nΣε γιορτινό κλίμα η ηθοποιός!\nΤα Χριστούγεννα πλησιάζουν και όλοι σιγά – σιγά μπαίνουν σε εορταστικό κλίμα. Ανάμεσα στους Έλληνες celebrities που δεν διστάζουν να δείξουν τον ενθουσιασμό τους για την εορταστική περίοδο, είναι και η Δανάη Μιχαλάκη, η οποία μας έδειξε πρόσφατα το εντυπωσιακό χριστουγεννιάτικο δέντρο στο σαλόνι του σπιτιού της!\nΩς λάτρης των social media, η Δανάη Μιχαλάκη δεν χάνει ευκαιρία να μοιράζεται στιγμές τόσο από την προσωπική της ζωή, όσο και από τα επαγγελματικά της βήματα. Ανάμεσα στις αναρτήσεις της, φυσικά δεν θα έλειπε ο χριστουγεννιάτικος στολισμός της.\nΔες το εντυπωσιακό χριστουγεννιάτικο δέντρο της Δανάης Μιχαλάκη\nΌπως θα δεις και εσύ από τις παρακάτω φωτογραφίες που δημοσίευσε η Δανάη Μιχαλάκη, μέσα από τον προσωπικό της λογαριασμό στο Instagram, η ίδια επιλέγει μια casual minimal διακόσμηση για τα Χριστούγεννα, χωρίς υπερβολές.\nΣτην συγκεκριμένη φωτογραφία ωστόσο, όλα τα βλέμματα πέφτουν στον αξιαγάπητο σκύλο της, ο οποίος φαίνεται να απολαμβάνει εξίσου τα Χριστούγεννα, αναπαυτικά δίπλα από το δέντρο.\nΛίγα λόγια για την Δανάη Μιχαλάκη\nH Δανάη Μιχαλάκη, έχει ηλικία 28 ετών και συγκεκριμένα γεννήθηκε στη Σύρο στις 7 Αυγούστου του 1992.\nΗ καταγωγή από τη πλευρά του πατέρα της (Γιώργος Μιχαλάκης, επίσης ηθοποιός) είναι από την Κρήτη.\nΗ μητέρα της είναι από το Λιντς της Αγγλίας και είναι δασκάλα μπαλέτου.\nΑπό μικρή κατάλαβε πως ήθελε να ασχοληθεί με τα καλλιτεχνικά και έτσι γράφτηκε για σπουδές στη Δραματική Σχολή Μιμή Ντενίση.\nΈχει παρακολουθήσει μαθήματα χορού για 4 μήνες στο Μπάρι της Ιταλίας και συγκεκριμένα κλακέτες.\nΕπίσης έχει εργαστεί ως σερβιτόρα και ως πωλήτρια ρολογιών και κοσμημάτων.\nΤο 2019 η Δανάη Μιχαλάκη συμμετείχε στην παράσταση “Tango in love”…Τhe 5th element” στον πολυχώρο «Άννα και Μαρία Καλκούτα».\nΗ πρώτη επαφή που είχε η Δανάη Μιχαλάκη με τον κινηματογράφο ήταν το 2014 που έπαιξε στην ταινία “Ακάλυπτος” σε σκηνοθεσία Χρήστου Δήμα. Στην ταινία πρωταγωνιστούν οι: Πέτρος Φιλιππίδης, Γεράσιμος Σκιαδαρέσης , Κατερίνα Λέχου , Ελισάβετ Κωνσταντινίδου . Το σενάριο είναι του Λευτέρη Καπώνη, της Κωνσταντίνας Γιαχαλή και του Παναγιώτη Μαντζιαφού.\nTags: ΔΑΝΑΗ ΜΙΧΑΛΑΚΗ, ΔΑΝΑΗ ΜΙΧΑΛΑΚΗ ΣΠΙΤΙ, ΧΡΙΣΤΟΥΓΕΝΝΙΑΤΙΚΟ ΔΕΝΤΡΟ


Isabel Allende | Athens Voice\n25.05.2006 | 16:54\nΗ διάσημη Λατινοαμερικανίδα συγγραφέας «βγάζει τη μάσκα»\nΔουλεύετε από δεκαεπτά χρονών, πρώτα δημοσιογράφος κι έπειτα συγγραφέας αλλά και ακαδημαϊκός. Ποια από τις ασχολίες σας αγαπάτε περισσότερο;\nEγώ απλώς αφηγούμαι ιστορίες. Έχω ανάγκη να γράφω για να διηγηθώ τις ιστορίες μου και η δημοσιογραφική εμπειρία με έχει βοηθήσει πολύ ώστε να χρησιμοποιώ τη γλώσσα πιο καίρια, να ερευνώ και να ακούω. Eίμαι ακαδημαϊκός μόνο με την έννοια ότι τα βιβλία μου διδάσκονται στα σχολεία, στα κολέγια και τα πανεπιστήμια και συχνά με καλούν να διδάξω ή να μιλήσω σε αυτά τα ιδρύματα.\nH Λατινική Aμερική θεωρείται η πατρίδα του μαγικού ρεαλισμού στη λογοτεχνία. Bάζετε τον εαυτό σας στο ρεύμα αυτό...;\nMη θεωρούμε ότι ο μαγικός ρεαλισμός είναι μόνο λογοτεχνικός όρος και συναντάται μόνο στη Λατινική Aμερική. O κόσμος μας περιβάλλεται από μυστήριο, υπάρχουν τόσα πράγματα που δεν μπορούμε να εξηγήσουμε ή να ελέγξουμε. Όταν το συνειδητοποιήσουμε αυτό, θα δούμε τη ζωή μας να επεκτείνεται σε διαφορετικά πεδία, όχι μόνο στην πραγματικότητα που έχουμε την εντύπωση ότι ελέγχουμε. Oι συμπτώσεις, τα προφητικά όνειρα, οι έντονες συγκρούσεις που ωθούν τα κράτη σε πολέμους, η ανατρεπτική δύναμη της φύσης, τα ανεξήγητα γυρίσματα της ιστορίας και τόσα άλλα, θα δείχνουν πιο ξεκάθαρα μέσα στην καθημερινότητά μας.\nAπό τους μεγάλους λατινοαμερικάνους συγγραφείς ποιος θεωρείτε ότι σας έχει επηρεάσει;\nEίναι δύσκολο να προσδιορίσω τι με εμπνέει και με επηρεάζει. Oι κριτικοί είπαν πως το πρώτο μου μυθιστόρημα «Tο Σπίτι των Πνευμάτων» είχε επιρροές από Γκαρσία Mάρκες και Xοσέ Nτονόσο. Nομίζω πως είναι εκατοντάδες τα βιβλία και οι ταινίες που με έχουν επηρεάσει.\nTο «Σπίτι των Πνευμάτων», το πρώτο σας μυθιστόρημα, αναφερόταν στην οικογένειά σας και την πολιτική κατάσταση στη Xιλή· το «Πάουλα», έχει σχέση με μια οικογενειακή σας τραγωδία. Πιστεύετε ότι τα καλύτερα μυθιστορήματα είναι αυτοβιογραφικά;\nNα γράφεις για αυτά που γνωρίζεις καλύτερα είναι πιο εύκολο, αλλά τα μεγαλύτερα μυθιστορήματα έχουν γραφτεί από συγγραφείς που έχουν την ικανότητα να φαντάζονται ό,τι δεν έχουν ζήσει ποτέ. Για να απαντήσω στην ερώτησή σας, θα έλεγα πως εξαρτάται από το συγγραφέα.\nΈχετε πει ότι η μητέρα σας ήταν ο φάρος της ζωής σας. Γυναικείοι χαρακτήρες κυριαρχούν στις ιστορίες σας. Θεωρείτε τον εαυτό σας φεμινίστρια συγγραφέα;\nEίμαι φεμινίστρια ως γυναίκα και συνεπώς ως συγγραφέας. O φεμινισμός για μένα είναι ο αγώνας της γυναίκας να διεκδικήσει και να διατηρήσει τα δικαιώματα και τις ευκαιρίες που έχουν και οι άντρες. Aυτό σε καμία περίπτωση δεν σημαίνει πως άντρες και γυναίκες είναι ίσοι, είμαστε εντελώς διαφορετικοί και λατρεύω πραγματικά τις διαφορές μας. Θα ήθελα όμως σε θέσεις εξουσίας ανά τον κόσμο να υπάρχει ίση αντιστοιχία ανδρών-γυναικών. Aν υπήρχε αρκετή θηλυκή ενέργεια στη δομή της εξουσίας, πιστεύω πως πολιτισμικά τα πράγματα θα ήταν καλύτερα. Ως συγγραφέας, βέβαια, βρίσκω εξίσου ενδιαφέροντες τους ανδρικούς χαρακτήρες όπως και τους γυναικείους. Mπορώ να γράψω και από την οπτική των ανδρών. Άνδρες και γυναίκες είναι το ίδιο «άνθρωποι».\nTο «Zορρό» μοιάζει περισσότερο ρεαλιστικό από «μαγικό». Ωριμάζοντας γίνεστε περισσότερο ρεαλίστρια;\nΠρόσφατα έγραψα μια τριλογία για νεαρούς αναγνώστες, που αποτελείται από την «Πόλη των Tεράτων», το «Bασίλειο του Xρυσού Δράκου» και το «Δάσος των Πυγμαίων». Aυτό το έργο ξεχειλίζει από μαγικό ρεαλισμό. Παρόλα αυτά, ο μαγικός ρεαλισμός δεν είναι το αλάτι και το πιπέρι κάθε βιβλίου. Στην περίπτωση του Zορρό, αισθάνθηκα πως δεν χρειαζόταν καθόλου, η ίδια η περιπέτεια ήταν αρκετή.\nTι σας ώθησε να ζωντανέψετε αυτόν τον ήρωα;\nTον Aύγουστο του 2003 ήρθαν κάποιοι άνθρωποι σπίτι μου και μου είπαν πως έχουν τα δικαιώματα του Zορρό, πως είχαν κάνει τηλεοπτικές σειρές, ταινίες, κοστούμια, κ.λπ. αλλά ποτέ δεν είχαν δουλέψει πάνω σε κάποιο μυθιστόρημα. Θεώρησαν πως εγώ θα μπορούσα να το κάνω, γιατί είμαι από τη Λατινική Aμερική, ξέρω καλά την Kαλιφόρνια, γράφω στα ισπανικά, έχω γράψει περιπέτειες και ιστορικά μυθιστορήματα. Eίχα μελετήσει το χαρακτήρα και την εποχή του –αρχές του 1800– και ερωτεύτηκα την ιδέα. Δεν θα σκεφτόμουν ποτέ να χρησιμοποιήσω το Zορρό για ένα βιβλίο αλλά με τιμά το γεγονός πως αυτοί οι άνθρωποι μου ζήτησαν να το κάνω.\nO Zορρό είναι ο αρχετυπικός ήρωας υπερασπιστής των αδυνάτων και των καταπιεσμένων που πολεμάει ενάντια στην αδικία και την αυθαιρεσία των αρχών. Yπάρχουν «Zορρό» στις σημερινές κοινωνίες;\nYπάρχουν πολλοί σιωπηλοί και αφανείς ήρωες στις σημερινές κοινωνίες. O Zορρό είναι ματαιόδοξος, ξιπασμένος, θεατρίνος, πάντα στο επίκεντρο της προσοχής, θορυβώδης, πολύ «ορατός». Yπάρχουν όμως πολλοί ανώνυμοι άνθρωποι που είναι ήρωες της καθημερινότητας, που αγωνίζονται για τη δικαιοσύνη, που υπερασπίζονται τους φτωχούς και τους κακοποιημένους, που προσπαθούν να βελτιώσουν τον κόσμο. Kαι κάποιοι από αυτούς είναι πρόθυμοι να θυσιάσουν ακόμα και τη ζωή τους για τα πιστεύω τους. Στο μυαλό μου έρχονται κοινωνικοί λειτουργοί ή παπάδες και καλόγριες σε υποβαθμισμένες γειτονιές ή γιατροί. Δυστυχώς δεν υπάρχουν πολιτικά πρόσωπα σε αυτό το σκηνικό ή αρχηγοί κρατών στη λίστα...\nΈχετε βιώσει διεφθαρμένα καθεστώτα, δικτατορίες, αγώνες για την ελευθερία, πάλη των τάξεων. Πώς επηρέασαν όλα αυτά τον τρόπο που σκέφτεστε;\nΞέρω πως υπάρχει πολύ βία και Kακό στον κόσμο. Φοβάμαι την κατάχρηση της εξουσίας και την εξουσία της κατάχρησης. Δεν είμαι όμως απαισιόδοξη, γιατί στη ζωή μου τα πράγματα είχαν την τάση να βελτιώνονται. Γεννήθηκα στα μέσα του Β’ Παγκοσμίου Πολέμου, κατά τη διάρκεια του ολοκαυτώματος, όταν δύο ατομικές βόμβες ισοπέδωσαν τις πόλεις στην Iαπωνία, όταν μέρη της Aσίας και της Aφρικής ήταν αποικίες, όταν έννοιες όπως ο φεμινισμός, το περιβάλλον, η βία στο σπίτι, η σεξουαλική παρενόχληση κ.λπ. δεν είχαν ακόμα καν υπόσταση. Σήμερα υπάρχει μεγαλύτερη πληροφόρηση και οι άνθρωποι επικοινωνούν περισσότερο. Nομίζουμε πως ο κόσμος χειροτερεύει επειδή ξέρουμε περισσότερα και τα μαθαίνουμε τη στιγμή που γίνονται, αλλά αυτό δεν είναι αλήθεια. O κόσμος υπήρξε πολύ χειρότερος. Eίμαι βέβαιη πως τα εγγόνια μου θα έχουν καλύτερες ευκαιρίες να βελτιώσουν τον κόσμο.\nMετά τη δολοφονία του θείου σας ζήσατε στην εξορία. Tι απαντάτε σήμερα με τα βιβλία σας στους ανθρώπους της Δύσης που τόσο φοβούνται τους ξένους και τους μετανάστες;\nTα βιβλία μου ασχολούνται με τη διαφορετικότητα. Πολύ συχνά μιλάω σε κοινό και πάντα προσπαθώ να εξηγήσω πως δεν υπάρχει τίποτα που θα πρέπει να μας φοβίζει. Eίμαστε σχεδόν όλοι ίδιοι. Όλοι θέλουμε τα παιδιά μας να γίνουν καλύτεροι από μας, θέλουμε να είμαστε ασφαλείς, θέλουμε να έχουμε επιλογές, θέλουμε αγάπη. Oι ομοιότητες μεταξύ των ανθρώπων είναι πολύ περισσότερες από τις διαφορές τους, αλλά οι άνθρωποι έχουν την τάση να στέκονται μόνο στις διαφορές.\nΠώς φαντάζεστε το μέλλον της πατρίδας σας αλλά και των άλλων χωρών της Λατινικής Aμερικής;\nTα πράγματα στη Xιλή είναι πολύ καλά. Έχουμε κοινωνική και πολιτική σταθερότητα και οικονομική πρόοδο. Έχουμε γυναίκα πρόεδρο και εκείνη έχει διορίσει αρκετές γυναίκες σε διοικητικές και στρατηγικές θέσεις στην κυβέρνηση. Tέλος, υπάρχει πολύ γυναικεία ενέργεια στο πολιτική σκηνικό, αλλά έχουμε ακόμα δρόμο για να νιώσουμε πως αυτό θα αλλάξει το κατεστημένο. Στη Λατινική Aμερική υπάρχει μια προτίμηση στην Aριστερά, οι Oύγκο Tσάβες στη Bενεζουέλα, Έβο Mοράλες στη Bολιβία, Λούλα στη Bραζιλία, Mισέλ Mπατσελέτ στη Xιλή. Aυτό το εκλαμβάνω ως απόρριψη για την εξωτερική πολιτική της Aμερικής, η οποία δεν έχει ωφελήσει τη Λατινική Aμερική. Aυτές οι αριστερές παρατάξεις είναι όλες διαφορετικές μεταξύ τους, δεν μπορεί να συγκρίνει κανείς Tσάβες και Mπατσελέτ.\nTο «Σπίτι των πνευμάτων» και το «Έρωτας και Σκιές» έχουν γίνει ταινίες. Θα δούμε μήπως και το Zορρό σας στη μεγάλη οθόνη;\nΗ Iζαμπέλ Aλιέντε θα υπογράφει τα βιβλία της:\n• 28/5 στις 8 μ.μ. στην 29η γιορτή βιβλίου στην Aρεοπαγίτου, στο περίπτερο της «Ωκεανίδας» (Nο 64/183).\n• 29/5 στις 7 μ.μ. στο Mέγαρο Mουσικής Aθηνών, στο Megaron plus.\n• 30/5 στις 8 μ.μ. στο Bιβλιοπωλείο Παπασωτηρίου (Πανεπιστημίου 37 & Kοραή).


Αξιολογήσεις από choco | E-Camping.gr\nΑξιολογήσεις από choco\nΔεύτερη φορά στο κάμπινγκ. Έχει αρχίσει να γίνεται εμπορική επιχείρηση. Δεν έχει γίνει καμία βελτίωση προς το καλύτερο. Οι τουαλέτες είναι σε μέτρια κατάσταση ταλαιπωρίμενες από τον πολύ κόσμο χωρίς συντήρηση. Η πισίνα είναι άστο καλύτερα. Οι τιμές στα ύψη όπως και σε όλη την περιοχή.\nΤο κάμπινγκ έχει γίνει ένα μικρό χωριό. Γεμάτο σπιτάκια τροχόσπιτα και σκηνες τύπου στρατού που τις νοικιάζουν. Από παροχές έχει ότι θα έβρισκες και σε ένα χωριό. Δεν ενδείκνυται για χαλάρωση... Δεν ενδείκνυται για οικογένειες σε σκηνη λόγο φασαρίας. Η αριστερή πλευρά του κάμπινγκ είναι αρκετά παραμελημένη σε σχέση με την δεξιά που είναι τα σπιτάκια\nΣχετικά πολύ καλό κάμπινγκ. Ιδανικό για να χαλαρώσεις. Έχει εστιατόριο αρκετά καλο, μίνι μάρκετ με τα απαραίτητα, πισίνα που λειτουργεί κανονικά αλλά δεν λειτουργεί το υπόλοιπο συγκρότημα., μπάρ στην παραλία τέλειο για να χαλαρώσεις τα βράδια. Οι τουαλέτες στην επάνω μεριά του, είναι παλιές οι εγκαταστάσεις και σε μετρικά ντουζ δεν έχει κρεμάστρα για πετσέτα, καθαρίζονται τακτικά. Στην κάτω μεριά του είναι αναβαθμισμένες. Δεν ενδείκνυται για παιδιά κάτω τον 5 ετών γιατί είναι αμφιθεατρικά στημένο και έχει πολύ πέτρα η θάλασσα μπροστά στη παραλία\npiga prosfata kai emina mono mia mera... i perioxi einai telia kai i topothesia, den kanei gia parees neon, einai gemato ksenous pou einai monimi me oikogenies kai mikra paidia, den exei xoro gia skini kai o elaxistos pou exei einai ston ilio, i toualetes katharizonte 2 fores tin mera kai einai sxetika palies, i thalassa einai dipla kai einai telia alla poli rixi exei kai ena poli kalo beach bar,i zwi eksw einai poli periorismeni.\n22 Ώρες 6 Λεπτά πριν\nΑυτή τη στιγμή online 234 επισκέπτες και ένα μέλος


Regency Casino Mont Parnes: Μετακόμιση στο Μαρούσι και επενδύσεις 200εκατ.\n09:30 - 28 Ιαν 2019 | Επιχειρήσεις\nΗ μετεγκατάσταση του Regency Casino Mont Parnes στο Μαρούσι, μέσω της δημιουργίας ενός ολοκληρωμένου πόλου τουρισμού και αναψυχής αναμένεται να φέρει επενδύσεις που στην πλήρη ανάπτυξη των εγκαταστάσεων θα φτάνουν τα 200 εκατομμύρια ευρώ.\nΑυτό αναφέρουν στελέχη της διοίκησης της εταιρίας Regency Entertainment (οικογένειες Λασκαρίδη, Κόκκαλη, μικρά funds, και τρεις από τις τέσσερις συστημικές τράπεζες), που μαζί με το ελληνικό δημόσιο είναι οι δύο μέτοχοι του καζίνου της Πάρνηθας. Μάλιστα όπως αναφέρεται το Ελληνικό δημόσιο δε θα βάλει ούτε ένα ευρώ στο νέο επενδυτικό πρόγραμμα διατηρώντας το ποσοστό του στο σχήμα. Όπως αναφέρεται φορέας της επένδυσης είναι η Ελληνικό Καζίνο Πάρνηθας ΑΕ, στην οποία το Δημόσιο συμμετέχει με 49% μέσω της ΕΤΑΔ ΑΕ. Το 51% ανήκει στην Athens Casino Resort ΑΕ , στην οποία η Regency Entertainment ΑΕ κατέχει το 70%. Τα κεφάλαια για την υλοποίηση της επένδυσης θα προέλθουν εξ ολοκλήρου από τους ιδιώτες μετόχους της Athens Casino Resort ΑΕ, χωρίς καμία οικονομική επιβάρυνση του δημοσίου, το οποίο διατηρεί το ποσοστό συμμετοχής του.\nΣημειώνεται ότι η σύμφωνα με το Ν.4499/2017, η τοποθεσία, όπου μπορεί να μετεγκατασταθεί το καζίνο πρέπει να έχει υπερτοπικό χαρακτήρα, πρόσωπο επί κύριου οδικού δικτύου και πολυλειτουργικότητα (μέρος πόλου εμπορικών-πολιτιστικών-τουριστικών δραστηριοτήτων).\nΕπίσης θα πρέπει να βρίσκεται:\n• Εκτός Δυτικής Αττικής. Ουσιαστικά ένα βασικό ζητούμενο είναι να μη γειτνιάζει άμεσα με περιοχές κατοικίας.\nΈτσι η έκταση, που έχει προκριθεί είναι γνωστή ως «κτήμα Δηλαβέρη», στη συμβολή των λεωφόρων Κηφισίας και Σπ. Λούη και ανήκει στην οικογένεια Λασκαρίδη. Όπως αναφέρει η διοίκηση εκτείνεται σε, συνολικά περίπου 55 στρέμματα, εκ των οποίων, βάσει των σχεδίων που υπάρχουν, πάνω από το 50% θα είναι συνεισφορά σε γη, για τη διαμόρφωση Πάρκου και κοινόχρηστων χώρων πρασίνου. Η συνολική κάλυψη της έκτασης δεν θα ξεπερνά το 20%, ενώ παράλληλα, έχουν ήδη εκπονηθεί και ειδικές συγκοινωνιακές μελέτες που επιλύουν αποτελεσματικά χρόνια κυκλοφοριακά προβλήματα στην περιοχή.\nΗ διαδικασία και χρονοδιάγραμμα\nΣημειώνεται, ότι όπως αναφέρει η διοίκηση, η «Ελληνικό Καζίνο Πάρνηθας ΑΕ» έχει υποβάλει αίτηση για Προέγκριση Χωροθέτησης Ειδικού Χωρικού Σχεδίου και για καθορισμό επιτρεπόμενων χρήσεων στο αρμόδιο Κεντρικό Συμβούλιο Πολεοδομικών Θεμάτων και Αμφισβητήσεων (ΚΕΣΥΠΟΘΑ) από πέρυσι το καλοκαίρι. Η Προέγκριση είναι το πρώτο τεχνοκρατικού χαρακτήρα βήμα στη διαδικασία αδειοδότησης. Εφόσον το Υπουργείο Περιβάλλοντος εγκρίνει το ΕΧΣ που έχει καταθέσει η επιχείρηση, θα πρέπει να καταρτιστεί η Στρατηγική Μελέτη Περιβαλλοντικών Επιπτώσεων η οποία θα τεθεί σε δημόσια διαβούλευση. Το τελικό σχέδιο της ΣΜΠΕ θα πρέπει να λάβει την έγκριση του Συμβουλίου της Επικρατείας (ΣτΕ) και στη συνέχεια να αποτελέσει Προεδρικό Διάταγμα. Θα ακολουθήσει η έκδοση των υπουργικών αποφάσεων που θα ορίζουν τις οικοδομικές άδειες και στη συνέχεια θα ξεκινήσει η κατασκευή του. «Είναι πενταετής η διάρκεια που θα πρέπει να γίνει η επένδυση. Έχουμε εδώ και πολύ καιρό καταθέσει την αίτηση για προέγκριση. Η πενταετία τρέχει από τον Ιούνιο 2017» αναφέρουν στελέχη της εταιρίας που ευελπιστούν, με δεδομένο ότι δε θα υπάρχουν σημαντικές καθυστερήσεις στο ΣτΕ, «σε ένα χρόνο από τώρα μπορεί να έχει δοθεί η αίτηση. Μέσα στο Φλεβάρη μπορεί να δοθεί η προέγκριση. Στη συνέχει θα ακολουθήσει η δημόσια διαβούλευση για ένα τετράμηνο. Μετά από αυτό το σχετικό ΠΔ αναμένεται να εκδοθεί σε 3-4 μήνες. Τέλος Νοεμβρίου, δηλαδή, μπορεί να εκδοθεί το ΠΔ, οπότε και είναι εφικτό να έχουν τελειώσει οι μελέτες και σε τρεις μήνες να έχουν ξεκινήσει οι εκσκαφές. Στην αρχή του ΄21 προβλέπεται να τελειώσει».\nΗ εικόνα της επένδυσης\nΣύμφωνα με τη διοίκηση το συγκρότημα όπου θα μεταφερθεί το Καζίνο θα είναι υψηλής αρχιτεκτονικής αισθητικής και με υπερσύγχρονες «πράσινες» προδιαγραφές. Θα περιλαμβάνει Ξενοδοχείο πολυτελείας, υπηρεσίες εστίασης, αίθουσα συνεδρίων, χώρο πολιτιστικών και μουσικών εκδηλώσεων και θα διαθέτει υπόγεια πάρκινγκ. Σε πλήρη λειτουργία, το συγκρότημα εκτιμάται ότι θα προσφέρει τουλάχιστον 1.500 άμεσες θέσεις εργασίας, εκ των οποίων, περίπου οι 600 θα είναι νέες. Εκτιμάται ότι θα δημιουργηθούν περίπου άλλες τόσες έμμεσες θέσεις εργασίας από τη λειτουργία του. Φορέας της επένδυσης είναι η Ελληνικό Καζίνο Πάρνηθας ΑΕ, στην οποία το Δημόσιο συμμετέχει με 49% μέσω της ΕΤΑΔ ΑΕ. Το 51% ανήκει στην Athens Casino Resort ΑΕ , στην οποία η Regency Entertainment ΑΕ κατέχει το 70%. Τα κεφάλαια για την υλοποίηση της επένδυσης θα προέλθουν εξ ολοκλήρου από τους ιδιώτες μετόχους της Athens Casino Resort ΑΕ, χωρίς καμμία οικονομική επιβάρυνση του δημοσίου, το οποίο διατηρεί το ποσοστό συμμετοχής του.\nΗ επένδυση στην Πάρνηθα και το Δρυμό\nΟι εγκαταστάσεις του Mont Parnes Οι υφιστάμενες εγκαταστάσεις της Πάρνηθας, θα αποδοθούν στο Δημόσιο και θα αποκατασταθεί το φυσικό τοπίο στο Mont Parnes με δαπάνες της «Ελληνικό Καζίνο Πάρνηθας», εκτιμώμενου ύψους περίπου 5 εκ. ευρώ. Επιπρόσθετα θα καταβάλλεται ποσό 1,5 εκ. Ευρώ ετησίως - από το πρώτο έτος λειτουργίας της επένδυσης στη νέα τοποθεσία και για μία 5ετία - για τα έξοδα προστασίας και αναβάθμισης του Εθνικού Δρυμού και συντήρησης του τελεφερίκ. Υπενθυμίζεται, ότι το 2006 ολοκληρώθηκε η μεγαλεπήβολη επένδυση ανακατασκευής και ολικού εκσυγχρονισμού του τελεφερίκ, ύψους άνω των 45 εκ. Ευρώ. Το νέο τελεφερίκ είναι από τα πιο σύγχρονα και ασφαλή σε Ευρωπαϊκό επίπεδο και έχει συμβάλει καθοριστικά στον περιορισμό της επιβάρυνσης του Εθνικού Δρυμού της Πάρνηθας από την κυκλοφορία οχημάτων και τη διακίνηση επισκεπτών και εκδρομέων.\nΗ επένδυση στο Hyatt Regency\nΣτο μεταξύ σε πλήρη εξέλιξη βρίσκεται η επένδυση εκσυγχρονισμού των δωματίων και κοινόχρηστων χώρων του ξενοδοχείου Hyatt Regency. Η επένδυση, προϋπολογισμού 3,5 εκ. Ευρώ, αφορά στην ανακαίνιση των 117 δωματίων και των 35 σουϊτών του ξενοδοχείου (έπιπλα, μοκέτες, κουρτίνες, διακόσμηση, τηλεπικοινωνιακός και ηλεκτρονικός εξοπλισμός) σε διάστημα 2 ετών, καθώς και όλων των διαδρόμων των πτερύγων των δωματίων. Η επένδυση ξεκίνησε τον Σεπτέμβριο 2018 με τα πρώτα 60 δωμάτια και θα ολοκληρωθεί το 2020.\nΜια άλλη σημαντική κίνηση της Regency Entertainment AE, έχει να κάνει με την αναδιάρθρωση του δανεισμού της με τους πιστωτές της, μεταξύ των οποίων συγκαταλέγονται, κατά πλειοψηφία χρηματοπιστωτικοί οίκοι και funds του εξωτερικού και κατά μειοψηφία, τρεις ελληνικές συστημικές Τράπεζες. Σύμφωνα με τους βασικούς όρους της συμφωνίας, από τον συνολικό δανεισμό της Regency Entertainment ΑΕ ύψους 382 εκ. ευρώ, 304 εκ. ευρώ κεφαλαιοποιήθηκαν ενώ το κύριο δάνειο της Εταιρείας διαμορφώνεται σε 78 εκ. Ευρώ, με χρονικό ορίζοντα πλήρους εξόφλησής του τα τέλη του 2025.\nΣε Εταιρικό επίπεδο, η συμφωνία αυτή, σύμφωνα με τη διοίκηση, σε συνδυασμό με το τρέχον επιχειρησιακό σχέδιο, οδηγεί σε σημαντική βελτίωση της οικονομικής θέσης της Regency Entertainment ΑΕ, ενδυναμώνοντας τη βιωσιμότητά της, προς όφελος των πελατών, των συνεργατών και των εργαζομένων της. Σύμφωνα με στελέχη του Ομίλου, «η συμφωνία αποτελεί «σφραγίδα εμπιστοσύνης» προς τη Διοίκηση και τους Μετόχους του, αλλά παράλληλα και εγγύηση συνέπειας για την εκπλήρωση στο ακέραιο των υποχρεώσεων της Regency Entertainment προς τους πιστωτές και τους παλαιούς και νέους Μετόχους της. Ταυτόχρονα, προσδίδει νέα πνοή στον Όμιλο για την επίτευξη των επιχειρηματικών και επενδυτικών του στόχων, ενισχύοντας περαιτέρω την ηγετική του θέση στην αγορά».\nΣημειώνεται ότι το 2018 ο τζίρος της Regency Entertainment ΑΕ, σύμφωνα με πληροφορίες έκλεισε αυξημένος κατά 2-3% στα 160 εκατομμύρια καταγράφοντας όπως όλα τα τελευταία χρόνια λειτουργική κερδοφορία. αναλυτικότερα στα 75 εκ. έφτασαν τα έσοδα από την εγκατάσταση της Θεσσαλονίκης και τα 85 από την Αθήνα. Ειδικά το τελευταίο τετράμηνο ήταν ιδιαίτερα θετικό, όπως αναφέρεται. Είναι ενδεικτικό ότι οι βασικοί πελάτες των καζίνο είναι Έλληνες κι όχι οι ξένοι. Μάλιστα όπως αναφέρεται η άνοδος του τουρισμού έχει έμμεσο μόνο αποτέλεσμα στα έσοδα λόγω της συνολικής αύξησης των εισοδημάτων. Τα τελευταία, δε, χρόνια, η μέση δαπάνη ανά επίσκεψη στα καζίνο έχει καταβαραθρωθεί, από τα 250 ευρώ στα 90 στην Αθήνα και στα 75 ευρώ στη Θεσσαλονίκη, με τους πελάτες, έστω κι αν έχουν μειώσει τις επισκέψεις, πάντως να παραμένουν σταθεροί. Μαζί με τους Έλληνες οι Κινέζοι και οι Πακιστανοί είναι από τους καλύτερους πελάτες.\nΣτο διάστημα αυτό, όπως αναφέρει η εταιρία, και παρά το γεγονός ότι η τελευταία δεκαετία εξελίχθηκε σε περίοδο βαθιάς κρίσης για τον κλάδο των καζίνο με κατάρρευση του τζίρου σε ποσοστό άνω του 65%, από τη λειτουργία των καζίνο Regency Casino Thessaloniki και Regency Casino Mont Parnes και του Ξενοδοχείου Hyatt Regency, έχουν αποδοθεί περίπου 3 δισ. Ευρώ προς το Ελληνικό Δημόσιο (περιλαμβανομένων ΟΤΑ και Ασφαλιστικών Ταμείων), σε άμεσους και έμμεσους φόρους, τέλη και ασφαλιστικές εισφορές και διατηρήθηκαν, στο ακέραιο, 2.000 θέσεις εργασίας. Παράλληλα, στο ίδιο διάστημα, έχουν υλοποιηθεί επενδύσεις 300 εκ. Ευρώ, στη Θεσσαλονίκη και στην Πάρνηθα.\nΤελευταία τροποποίηση στις 17:20 - 28 Ιαν 2019


Ανατολικά της Σταμνάς, σε μια απ’ τις δυτικότερες πλαγιές του Αρακύνθου, βρίσκεται το μοναστήρι του Αγίου Παντελεήμονα, χτισμένο σε πυκνό δάσος από κυπαρίσσια, σε πλούσια βλάστηση.\nΟ,τι σώζεται απ’ το παλιό μοναστήρι, είναι ο ανατολικός τοίχος, με την αψίδα του Ιερού βήματος.\nΟ υπόλοιπος ναός ξαναχτίστηκε πάνω στις παλιές βάσεις, ενώ διατηρήθηκε η αρχική αψίδα. Υπάρχει εξωτερικά στον τοίχο του ναού, επιγραφή με κάποια ονόματα, καθώς και χρονολογία, δυσανάγνωστη όμως. Κατά την παράδοση, το μοναστήρι του Αγίου Παντελεήμονα άκμασε με πολλούς μοναχούς και τεράστια ακίνητη περιουσία, που έφτανε μέχρι τον ποταμό Αχελώο.\nΚαθώς μας πληροφορεί ο κ. Παλιούρας, στο βιβλίο του «Βυζαντινή Αιτωλοακαρνανία», υπήρχε Επισκοπή Αχελώου και πόλη με το ίδιο όνομα. Το 520 μ.Χ., η πόλη καταστράφηκε και σε κάποιο σιγίλιο (εκκλησιαστικό έγγραφο), αναφέρεται επί λέξει: «η έδρα της Επισκοπής μεταφέρεται στο Αγγελόκαστρο». Η πληροφορία στηρίζεται σε Αγιολογικό κείμενο του 18 αι. Επίσης, αναφέρονται με χρονολογική σειρά τα εξής:\nΕπίσκοπος Ιωακείμ 520 μ.Χ., Επίσκοπος Ιωάννης 1220 μ.Χ., Επίσκοπος Ευστάθιος 1240 μ.Χ. Επίσκοπος Ιωάσαφ 1587 μ.Χ. Επίσκοπος Αντώνιος 1665 μ.Χ. Επισκοπή Αχελώου 1708 με έδρα το Αγγελόκαστρο.\nΑπ’ τα παραπάνω συμπεραίνεται ότι το μοναστήρι, πρέπει να ήταν σε μεγάλη άνθηση τον 170 αι. Τότε που ο Επίσκοπος είχε την δικαιοδοσία του από Μεσολόγγι και Αιτωλικό μέχρι Ζαπάντι, εξουσιάζοντας και τα Μοναστήρια της περιοχής. Από τους τελευταίους μοναχούς που έζησαν στο Μοναστήρι ήταν ο Ιερομόναχος Ιγνατιος Μποτάς ο οποίος εκοιμήθη το 1839 και στη μνήμη του τοποθετήθηκε σταυρός στο αλωνάκι.\nΘα ήταν παράλειψη μεγάλη να μην αναφέρουμε την ύπαρξη στο Μοναστήρι Κρυφού Σχολειού, με το υπέροχο θολωτό του, που λειτουργούσε κατά τα χρόνια της Τουρκοκρατίας με επιτυχία, καθώς επίσης και την μαρμάρινη κολόνα, που κατά την παράδοση έδεναν τους αρρώστους που είχαν προσβληθεί από τα «κακά πνεύματα».\nΤο χωριό μας τιμά ιδιαίτερα τον «Άγιο» με σημαντικές προσφορές σε χρήματα και έργα. Η αρχή έγινε με την μεγαλόπρεπη καμάρα, προσφορά των κατοίκων του χωριού μας\n(ΩΝ ΤΑ ΟΝΟΜΑΤΑ ΚΥΡΙΟΣ ΟΙΔΕΝ) και τους οποίους ευχαριστώ.\nΗ ιδιαίτερη αγάπη που έχω για τον Άγιο Παντελεήμονα μαζί με την βοήθειά σας, θα έχει σαν αποτέλεσμα την καλύτερη αξιοποίηση του.\nΗ μνήμη του τιμάται στις 27 Ιουλίου.\nΆρθρο του Ιερέα της Σταμνάς\nΝικολάου Χ. Ζώτου\nΕτικέτες: Άγιος Παντελεήμονας #Σταμνά Μεσολογγίου\nΟ μοναχικός φάρος στο νησάκι Οξυά\nΔημοσιεύτηκε στις 4 Μαρτίου 2022


Σκληροθεραπεία κιρσών | Α.Παπαϊωάννου -Αγγειοχειρουργός Θεσσαλονίκη\nΩς σκληροθεραπεία ορίζεται η ελάχιστα επεμβατική μέθοδος θεραπείας ευρυαγγειών και κιρσών με άμεση έγχυση σκληρυντικών φαρμάκων μέσα στις ελαττωματικές φλέβες των άκρων. Δεν απαιτείται κάποιου είδους αναισθησία και η θεραπεία γίνεται σε συνεδρίες στο ιατρείο. Μέσω της έγχυσης του σκληρυντικού προκαλούνται μη αναστρέψιμες αλλοιώσεις στα εσωτερικά τοιχώματα των ελαττωματικών φλεβών, με αποτέλεσμα να κλείνει ο αυλός τους.\nΘεωρείται η αποτελεσματικότερη μέθοδος για τη θεραπεία των ευρυαγγειών των κάτω άκρων. Στις ευρυαγγείες και ειδικά στις τηλαγγειεκτασίες γίνεται απευθείας έγχυση του σκληρυντικού φαρμάκου σε μορφή υγρού διαλύματος. Σε μεγαλύτερους κιρσούς ακολουθείται η θεραπεία με έγχυση του σκληρυντικού σε μεγαλύτερες πυκνότητες και σε μορφή αφρού για καλύτερα αποτελέσματα.\nΒασική προϋπόθεση πριν την έναρξη της θεραπείας είναι ο υπερηχογραφικός έλεγχος των επιπολής, καθώς και των εν τω βάθει φλεβών των άκρων για αποκλεισμό θρόμβωσης και για καθορισμό του βαθμού της ανεπάρκειας των επιπολής (σαφηνών) φλεβών.\nΗ θεραπεία γίνεται τους κρύους μήνες για αποφυγή επιπλοκών από τη ζέστη και την άμεση έκθεση στον ήλιο. Βασικές αντενδείξεις της θεραπείας αποτελούν η κύηση, η γαλουχία, οι θρομβοφιλίες, η σοβαρή περιφερική αρτηριοπάθεια, καθώς και η χρήση αντισυλληπτικών (ορμονοθεραπεία). Σχετική αντένδειξη αποτελούν ο σακχαρώδης διαβήτης, η αντιπηκτική αγωγή και το αλλεργικό βρογχικό άσθμα.\nΠεριορισμό στη σκληροθεραπεία αποτελεί η δόση του σκληρυντικού που μπορεί να χρησιμοποιηθεί σε μία συνεδρία. Σε περίπτωση πολυάριθμων φλεβών είναι απαραίτητες περισσότερες της μίας συνεδρίες. Το μεσοδιάστημα μεταξύ των συνεδριών πρέπει να είναι μερικές εβδομάδες.\nΤα μεγάλα πλεονεκτήματα της θεραπείας αποτελούν η έλλειψη χρήσης αναισθησίας και η άμεση επιστροφή του ασθενούς στην καθημερινότητά του.


Φιλολογικό Φροντιστήριο Σύγχρονο - Καρδίτσα: Λύκεια: 27 χρόνια αλλάζουνε και όλο τα ίδια μένουν\nΝα είναι αυτόνομη σχολική βαθμίδα; Να είναι προθάλαμος της τριτοβάθμιας εκπαίδευσης; Να συνδέεται άμεσα με το πανεπιστήμιο; Να συνδέεται μερικώς; Να μη συνδέεται καθόλου;\nΟι «συνταγές» έχουν δοκιμαστεί όλες. Για την ακρίβεια, σχεδόν όλες, με εξαίρεση την τελευταία. Ολοι όσοι πέρασαν από το πολύπαθο υπουργείο Παιδείας θέλησαν να βάλουν τη σφραγίδα τους στη μορφή και το περιεχομενο του λυκείου. Κι αυτό γιατί, από το 1964, που οι εισαγωγικές εξετάσεις πέρασαν στην αρμοδιότητα του υπουργείου Παιδείας, το λύκειο συνδέθηκε απόλυτα με την τριτοβάθμια εκπαίδευση.\nΟι «μεταρρυθμίσεις» διαδέχονται η μια την άλλη. Οι πειραματισμοί γίνονται και ξεγίνονται, οι μαθητές τρελαίνονται, η παραπαιδεία και τα φροντιστήρια ζουν τη χρυσή τους εποχή. Και να σκεφτεί κανείς ότι σύσσωμη η εκπαιδευτική κοινότητα αλλά και οι υπουργοί στην πλειονότητά τους τόνιζαν ποσο σημαντικό είναι να αυτονομηθεί η βαθμίδα του λυκείου. Στην πράξη, όμως, κάτι τέτοιο δεν έγινε ποτέ. Μήπως δεν είναι έτοιμη η ελληνική κοινωνία να εμπιστευθεί στα πανεπιστήμια την επιλογή των υποψήφιων φοιτητών, φοβούμενη τυχόν διαβλητές διαδικασίες; Είναι το ερώτημα που θέτουν πολλοί.\nΤη δική της μεταρρύθμιση, όπως αναμενόταν άλλωστε, εξήγγειλε και η Αννα Διαμαντοπούλου, που ξεκίνησε τη θητεία της πριν από ένα χρόνο. Χωρίς να ξεφεύγει από την πεπατημένη, που θέλει όλους τους υπουργούς να ξεκινούν τις αλλαγές από την κορυφή της πυραμίδας (παρά τις εξαγγελίες της περί του αντιθέτου), ανακοίνωσε ότι προχωρά στη δημιουργία του «Νέου Λυκείου». Οι αλλαγές δεν έχουν ακόμη ανακοινωθεί, αλλά το σίγουρο είναι πως το λύκειο ούτε τώρα αυτονομείται. Η απόδοση του μαθητή στην Γ' λυκείου θα συνδέεται με την εισαγωγή του στην τριτοβάθμια εκπαίδευση, ακόμη και αν τα πανεπιστήμια αποκτήσουν ένα βαθμό συμμετοχής στο νέο μοντέλο πρόσβασης. Ισως αυτό να είναι και η μόνη καινοτομία στα νέα εκπαιδευτικά πράγματα.\nΠεριμένοντας τις ρυθμίσεις για το «Νέο Λύκειο» και ανατρέχοντας στις αλλαγές που προηγήθηκαν στη μορφή και στο περιεχόμενό του, βλέπουμε ότι τα συστήματα που επικράτησαν ως πιο πετυχημένα, έχουν κοινά στοιχεία μεταξύ τους και, σε κάποιο βαθμό, επαναλαμβάνονται σαν να αντιγράφει το ένα το άλλο. Θα σταθούμε σε αυτά που εισήγαγαν τις μεγαλύτερες αλλαγές στη λυκειακή βαθμίδα τα τελευταία 27 χρόνια, ξεκινώντας από το 1983, που θεωρείται χρόνια-σταθμός.\n1 Το 1983, οι υπουργοί Παιδείας του ΠΑΣΟΚ επιχειρούν να αυτονομήσουν το λύκειο και καθιερώνουν εξωτερικές εξετάσεις για την εισαγωγή σε ΑΕΙ και ΤΕΙ, μετά το τέλος της Γ' Λυκείου. Οι εξετάσεις ονομάστηκαν «Γενικές» και περιελάμβαναν 4 δέσμες, η κάθε μία από τις οποίες οδηγούσε σε διαφορετική κατεύθυνση σπουδών. Το σύστημα έχει καταγραφεί ως το πιο επιτυχημένο, γι' αυτό και υπήρξε το μακροβιότερο μέχρι σήμερα. Από το 1983 μέχρι και το 1999, για 16 χρόνια, οι υποψήφιοι μπαίνουν στα πανεπιστήμια με αυτές τις εξετάσεις, οι οποίες τους παρέχουν μια σημαντική ασφαλιστική δικλίδα. Εχουν δικαίωμα να κατοχυρώσουν τη βαθμολογία τους σε δύο μαθήματα, ενώ μπορούν να ξαναδώσουν για να τη βελτιώσουν στα άλλα δύο.\nΠαρ' όλα αυτά, η κριτική που δίκαια γίνεται, είναι ότι οι γενικές γνώσεις στο λύκειο είναι πολύ υποβαθμισμένες και όλο το βάρος πέφτει στα 4 μαθήματα που εξετάζονται για το πανεπιστήμιο. Η ύλη της Γ' Λυκείου καθορίζεται από τις ανάγκες των εξετάσεων. Ετσι διδακτέα και εξεταστέα ύλη είναι σχεδόν ταυτόσημη. Η Γ' Λυκείου μετατρέπεται ουσιαστικά σε τάξη προετοιμασίας για την τριτοβάθμια εκπαίδευση. Οι μαθητές στρέφονται αποκλειστικά στα μαθήματα που τους ενδιαφέρουν για να μπουν στη σχολή της αρέσκείας τους. Δυο μήνες πριν από τις εξετάσεις, μάλιστα, τα σχολεία αδειάζουν από τους μαθητές της Γ' Λυκείου, οι οποίοι επιλέγουν τα φροντιστήρια για την καλύτερη προετοιμασία τους.\n2 Η θητεία του Γεράσιμου Αρσένη συνδέθηκε με τις περισσότερες και πιο ταραχώδεις αλλαγές στο λύκειο. Αναλαμβάνοντας το υπουργείο Παιδείας τον Οκτώβριο του 1996, ακύρωσε την εφαρμογή του Εθνικού Απολυτηρίου, που είχε ετοιμάσει ο προκάτοχός του Γ. Παπανδρέου και εξήγγειλε «ελεύθερη πρόσβαση στο πανεπιστήμιο». Ο υπουργός διατύπωνε μάλιστα με αισιοδοξία την πεποίθησή του ότι με τις αλλαγές που θα επιφέρει στο λύκειο θα χτυπηθεί η παραπαιδεία.\nΕνα χρόνο μετά, η Βουλή ψηφίζει τον περίφημο νόμο 2525/97 του υπουργού και οι μαθητές που τότε (το 1997) παρακολουθούν την Α' Λυκείου πληροφορούνται με χαρά ότι θα είναι οι πρώτοι που το 2000 θα μπουν χωρίς εξετάσεις στο πανεπιστήμιο. Κανείς δεν μπορούσε ακόμη να προβλέψει τη συνέχεια.\nΣτο διάστημα που ακολουθεί, η εκπαιδευτική μεταρρύθμιση του Γ. Αρσένη αρχίζει να ξεδιπλώνεται, όχι όμως χωρίς τριγμούς. Το λύκειο μετατρέπεται σε εξεταστικό κέντρο. Εισάγει δοκιμασίες δεξιοτήτων στην Α' Λυκείου, που τελικώς δεν εφαρμόστηκαν ποτέ, μιας και δεν είχε προηγηθεί προετοιμασία, ούτε υπήρχε υποδομή για κάτι τέτοιο. Αιφνιδιάζει τους μαθητές, ανακοινώνοντας ότι καταργείται ο θεσμός των μετεξεταστέων, χωρίς να παρουσιάσει μια ολοκληρωμένη πρόταση και χωρίς να διευκρινίζει κάτω από ποιες προϋποθέσεις οι μαθητές θα μένουν στην ίδια τάξη.\nΑλλά το μεγαλύτερο φάουλ των νέων μέτρων συνδέεται με τη φοίτηση στη Β' Λυκείου. Ταυτίζει τις προαγωγικές εξετάσεις της Β' Λυκείου με τις εισαγωγικές, αφού αυτές θα γίνονται με κοινά θέματα σε όλα τα σχολεία και ο βαθμός τους θα προσμετράται σε σημαντικό ποσοστό για την εισαγωγή σε ΑΕΙ και ΤΕΙ και επίσης θα διαμορφώνει το βαθμό του απολυτηρίου του Ενιαίου Λυκείου. Ο αριθμός 14 είναι πλέον ο καινούργιος εφιάλτης των μαθητών. Τόσα θα είναι τα μαθήματα στα οποία θα εξετάζονται πανελλαδικά στη Β' και στην Γ' Λυκείου.\nΗ σύγκρουση ανάμεσα στον υπουργό και στους μαθητές είναι πια μονόδρομος. Τα Χριστούγεννα του 1998 βρίσκουν τους μαθητές στους δρόμους. Τη χρονιά 1998-1999 τα σχολεία σχεδόν δεν λειτούργησαν. Στις 22 Δεκεμβρίου, 1.700 σχολεία είναι υπό κατάληψη. Η πρόβλεψη του Γ. Αρσένη ότι «όλα θα έχουν τελειώσει μετά τις γιορτές» δεν επαληθεύεται. Το αντίθετο. Στις 21 Ιανουαρίου του '99, μετά από 3 μήνες κινητοποιήσεων, 700 σχολεία σε όλη τη χώρα παραμένουν κλειστά, ενώ στο πλευρό των μαθητών είναι και οι καθηγητές που προχωρούν σε 24ωρες απεργίες.\nΑφού χάθηκε πολύτιμος χρόνος και αντιλαμβανόμενος πια ότι «χάνει το παιχνίδι», ο υπουργός προχώρησε σε κάποιες διορθωτικές κινήσεις. Ετσι η βαθμολογία της Β' Λυκείου θα υπολογίζεται μόνο εάν είναι ίση ή υψηλότερη από τη βαθμολογία της Γ' Λυκείου.\nΗ κατάσταση μπορεί να εκτονώθηκε κάπως, αλλά η νέα χρονιά που ξεκίνησε για τα σχολεία τον Σεπτέμβριο του '99 βρίσκει ακόμη πολλά μέτωπα ανοιχτά:\n*8.000 μαθητές της Α' Λυκείου έμειναν στην ίδια τάξη μετά την κατάργηση του θεσμού των μετεξεταστέων.\n*26.000 μαθητές της Β' Λυκείου, μετά την ταραχώδη χρονιά που πέρασε, έμειναν μετεξεταστέοι και δίνουν πάλι εξετάσεις κάνοντας χρήση μιας ρύθμισης (εν μέσω καταλήψεων ανακοινώθηκε) που δεν θα ισχύσει άλλη χρονιά, αφού το νέο σύστημα, σαν να 'χει φτιαχτεί για λίγους, δεν δίνει ευκαιρίες στους μαθητές.\n*Οι πρώτες πανελλαδικές εξετάσεις της Β' Λυκείου δείχνουν υψηλά ποσοστά αποτυχίας. Το κύρος της μεταρρύθμισης μοιάζει να πλήττεται ανεπανόρθωτα και στα βαθμολογικά κέντρα φτάνουν οδηγίες για βαθμολόγηση με επιείκεια.\nΟι εξετάσεις του 2000 ήταν οι πρώτες και οι μοναδικές που έγιναν με το μοντέλο πρόσβασης της μεταρρύθμισης του Γ. Αρσένη. Κι ήταν η μόνη χρονιά που εμφανίστηκε το εξής παράδοξο: Είχαμε πληθώρα αριστούχων οι οποίοι όμως αποκλείστηκαν από τις υψηλόβαθμες σχολές πρώτης τους επιλογής. Ετσι υποψήφιος με βαθμολογία 19,4 δεν μπήκε στην Ιατρική ή στη Νομική για μισό μόριο.\n3 Με την ανάληψη του υπουργείου Παιδείας από τον Πέτρο Ευθυμίου, η μεταρρύθμιση του Γερ. Αρσένη έκλεισε οριστικά τον κύκλο της. Ο νέος υπουργός, χωρίς θόρυβο και θεαματικές εξαγγελίες, προχώρησε σε διορθωτικές τροποποιήσεις που άλλαξαν εντελώς τη φυσιογνωμία και το περιεχόμενο του λυκείου. Ηταν κοινό μυστικό ότι ο Π. Ευθυμίου επελέγη με αυτήν ακριβώς την αποστολή. Να αλλάξει γραμμή πλεύσης στο υπουργείο Παιδείας.\nΤο απολυτήριο του λυκείου αποσυνδέθηκε από την εισαγωγή στην τριτοβάθμια εκπαίδευση, οι εξετάσεις έγιναν πάλι εξωτερικές και τα εξεταζόμενα μαθήματα μειώθηκαν σε 9 για τη Β' και τη Γ' Λυκείου. Το θέμα του προφορικού βαθμού και της συμμετοχής του στο σύστημα πρόσβασης προβληματίζει τη νέα ηγεσία του υπουργείου Παιδείας. Εχει αποδειχθεί ότι η διαφορά μεταξύ γραπτής και προφορικής βαθμολογίας ξεπερνά ακόμη και τις 6 μονάδες, γεγονός που δημιουργεί πρόβλημα αξιοπιστίας στο νέο σύστημα, καθιστώντας το μη αντικειμενικό. Παράλληλα το καθεστώς αυτό σπρώχνει περισσότερους μαθητές στα ιδιαίτερα, καθώς δημιουργεί σχέση εξάρτησης με τους καθηγητές. Ετσι αποφασίστηκε να μειωθεί το ποσοστό συμμετοχής του προφορικού βαθμού στη διαμόρφωση της τελικής βαθμολογίας.\n4 Η Μαριέττα Γιαννάκου, που παρέλαβε τη σκυτάλη από τον Π. Ευθυμίου, δεν έφερε ανατροπές στο πλαίσιο της λυκειακής βαθμίδας. Εξορθολόγισε ακόμη περισσότερο το εξεταστικό μοντέλο, αποσυνδέοντας τη Β' Λυκείου από τις εξετάσεις εισαγωγής, ενώ μείωσε τα πανελλαδικά εξεταζόμενα μαθήματα από 9 σε 6. Από αυτά, τα 4 είναι μαθήματα κατεύθυνσης και τα 2 γενικής παιδείας. Με τη μορφή αυτή διεξάγονται μέχρι σήμερα οι πανελλαδικές εξετάσεις.\nΑπό τις αλλαγές που εισήγαγε στο λύκειο η Μαριέττα Γιαννάκου, αυτή που προκάλεσε τις περισσότερες αντιδράσεις και δίχασε πολύ κόσμο ήταν η καθιέρωση της βαθμολογικής βάσης του 10 που μέχρι τότε ίσχυε μόνο για τους αποφοίτους των ΤΕΕ. Η εφαρμογή του μέτρου προκάλεσε χιλιάδες κενές θέσεις στα ΤΕΙ, ενώ από την πρώτη χρονιά κιόλας (2004) το υπουργείο Παιδείας προχώρησε στην αναστολή λειτουργίας ενός νέου τμήματος (Τουριστικών Επιχειρήσεων) με έδρα την Κεφαλονιά, εξαιτίας της έλλειψης σπουδαστών.\n5 Ο Ευριπίδης Στυλιανίδης και ο Αρης Σπηλιωτόπουλος, που ανέλαβαν για μικρό διάστημα την ηγεσία του υπουργείου Παιδείας, προτίμησαν να μην αγγίξουν την «καυτή πατάτα» του λυκείου και καταπιάστηκαν με δευτερεύοντα θέματα. *


Mount Gay Black Barel - eDrinks - ποτά, κρασία, μπύρες\nΚατά τη διάρκεια του φινιρίσματος, το blended ρούμι ωριμάζει για δεύτερη φορά σε υψηλής καπνικότητας δρύινα, Bourbon βαρέλια. Αυτή η μοναδική διαδικασία απελευθερώνει έντονα μπαχαρένια αρώματα, ιδιαίτερα ισορροπημένα. Άρωμα: Σύνθετα αρώματα μπαχαρικών, καμένο ξύλο, που ακολουθείται από φρούτο. Γεύση: Έντονα μπαχαρένια γεύση, σε ισορροπία με τη βανίλια και την καραμέλα. Σώμα: Ζεστό, μέτριο, με μακρά επίγευση.


Άννα Αγγελοπούλου: Η μουσική στη ζωγραφική: Chase, Γυναίκα στο πιάνο\nΤο πιάνο στη ζωγραφική: William Merrit Chase, Γυναίκα που παίζει πιάνο\nΕίναι ακόμα ένας πίνακας που παρουσιάζει μουσική σκηνή με κεντρικό πρόσωπο μία γυναίκα. Ο Αμερικανός ιμπρεσιονιστής ζωγράφος W. Merrit Chase (1849-1916) απεικονίζει μία κομψή γυναικεία μορφή, ντυμένη με πανέμορφο λευκό φόρεμα, να κάθεται στο πιάνο και να παίζει μουσική κοιτάζοντας την παρτιτούρα. Υπέροχες φωτοσκιάσεις από το παράθυρο που διαγράφεται στην άκρη δεξιά και τη λευκή τζαμένια πόρτα στην άκρη αριστερά.\nW. Merrit Chase, Η Mrs Meigs στο πιάνο-όργανο. 1883. Ιδιωτική Συλλογή.


21:34 | Τετ 26 Φεβ, 2020\nΕκτύπωση θέματος  850 αναγνώσεις\nΤο 12sports σας παρουσιάζει τα αποτελέσματα όλων των αγώνων που θα δώσουν οι ομάδες της Δωδεκανήσου. Μ’ ένα απλό refresh, μπορείτε να ενημερωθείτε για όλα τα αποτελέσματα και στη συνέχεια με αναλυτικά ρεπορτάζ για όλους τους αγώνες. Επίσης, μπορείτε να επισκεφτείτε την ενότητα «ΒΑΘΜΟΛΟΓΙΕΣ και ΑΓΩΝΙΣΤΙΚΕΣ».\nΜΠΑΣΚΕΤ ΜΕ ΑΜΑΞΙΔΙΟ (2η ΑΓΩΝΙΣΤΙΚΗ)\nΑ’ ΚΑΤΗΓΟΡΙΑ/ΟΜΙΛΟΣ ΡΟΔΟΥ (14η ΑΓΩΝΙΣΤΙΚΗ)\nΚαλλιθέα- Γαλάζια Ακαδημία 64-44\nΓ.Σ. Διαγόρας- Γ.Α.Σ. Ιάλυσος 87-45\nΑ’ ΚΑΤΗΓΟΡΙΑ/ΟΜΙΛΟΣ ΝΗΣΩΝ (14η ΑΓΩΝΙΣΤΙΚΗ)\nΦοίβος Κω- Ηρακλής 2000 (αναβλήθηκε)\nΑκαδημία Καλύμνου- Ιπποκράτης Κω 69-56\nΓΥΝΑΙΚΕΙΟ (6η ΑΓΩΝΙΣΤΙΚΗ)\nΓ.Α.Σ. Ιάλυσος- Ιπποκράτης Κω 54-46\nΕΦΗΒΟΙ/ΟΜΙΛΟΣ ΝΗΣΩΝ (9η ΑΓΩΝΙΣΤΙΚΗ)\nΕ.Α. Καλύμνου- Ιπποκράτης Κω (αναβλήθηκε)\nΝΕΑΝΙΔΕΣ/ΟΜΙΛΟΣ ΝΗΣΩΝ (5η ΑΓΩΝΙΣΤΙΚΗ)\nΠΑΙΔΕΣ/ΟΜΙΛΟΣ ΡΟΔΟΥ(9η ΑΓΩΝΙΣΤΙΚΗ)\nΓ.Α.Σ. Ιάλυσος- Α.Ο. Σύμης 61-33\nΓ.Σ. Διαγόρας- Κολοσσός Ρόδου 32-63\nΑθλητική Ακαδημία- Ελπίδα Πεταλούδων 29-84\nΠΑΙΔΕΣ/ΟΜΙΛΟΣ ΝΗΣΩΝ (9η ΑΓΩΝΙΣΤΙΚΗ)\nΦοίβος Κω- Ιπποκράτης Κω 44-61\nΕ.Α. Καλύμνου- Ακαδημία Καλύμνου 79-72(κ.α. 65-65)\nΗρακλής 2000- Πανιώνιος Λέρου 41-60\nΓ.Α.Σ. Ιάλυσος- Γ.Σ. Διαγόρας 36-31\nΚΟΡΑΣΙΔΕΣ/ΟΜΙΛΟΣ ΝΗΣΩΝ (5η ΑΓΩΝΙΣΤΙΚΗ)\nΕ.Α. Καλύμνου- Ηρακλής 2000 (αναβλήθηκε)\nΑκαδημία Καλύμνου- Ιπποκράτης Κω 36-70\nΠριν από 15 ώρες 09:18 | Τετ 8 Απρ, 2020


Υπερβολικό βάρος και Παχυσαρκία: Στοιχεία του Παγκόσμιου Οργανισμού Υγείας | socialpolicy.gr\nΥπερβολικό βάρος και παχυσαρκία ορίζεται η ανώμαλη ή υπερβολική συσσώρευση λίπους που μπορεί να βλάψει την υγεία. Ο Δείκτης Μάζας Σώματος (ΒΜΙ) είναι ένας απλός δείκτης του βάρους σε σχέση με το ύψος που συνήθως χρησιμοποιείται για την μέτρηση του υπερβολικού βάρους και της παχυσαρκίας σε ενήλικες. Ο Δείκτης Μάζας Σώματος ορίζεται από το βάρος ενός ατόμου σε κιλά διαιρούμενο με το τετράγωνο του ύψους του σε μέτρα.\nΟ ορισμός του Παγκόσμιου Οργανισμού Υγείας είναι:\n1. ΒΜΙ μεγαλύτερο από ή ίσο με 25 συνιστά υπερβαρότητα.\n2. ΒΜΙ μεγαλύτερο από ή ίσο με 30 συνιστά παχυσαρκία.\nΤο υπερβολικό βάρος και η παχυσαρκία οδηγούν σε κίνδυνο αύξησης της θνησιμότητας σε παγκόσμιο επίπεδο. Περίπου 3,4 εκατομμύρια ενήλικες πεθαίνουν κάθε χρόνο ως αποτέλεσμα υπερβολικού βάρους ή παχυσαρκίας. Επιπλέον, το 44% περιπτώσεων διαβήτη, 23% της ισχαιμικής καρδιακής νόσου και μεταξύ 7% και 41% του καρκίνου μπορούν να αποδοθούν στο υπερβολικό βάρος και την παχυσαρκία.\nΟι συνολικές εκτιμήσεις του ΠΟΥ από το 2008 και μετά είναι:\n– Περισσότερα από 1,4 δισεκατομμύρια ενήλικες, 20 ετών και άνω, ήταν υπέρβαροι.\n-Από αυτούς τους υπέρβαρους ενήλικες, πάνω από 200 εκατομμύρια άνδρες και σχεδόν 300 εκατομμύρια γυναίκες ήταν παχύσαρκοι/παχύσαρκες.\n– Συνολικά, πάνω από το 10% του ενήλικου πληθυσμού του κόσμου ήταν παχύσαρκοι.\nΤο 2012, περισσότερα από 40 εκατομμύρια παιδιά κάτω των 5 ετών ήταν υπέρβαρα ή παχύσαρκα. Η παχυσαρκία θεωρούνταν κυρίως ένα πρόβλημα για τις χώρες υψηλού εισοδήματος, όμως πλέον βρίσκεται σε άνοδο και στις χαμηλού και μεσαίου εισοδήματος χώρες, ιδιαίτερα στις αστικές περιοχές. Στις αναπτυσσόμενες χώρες με αναδυόμενες οικονομίες (η Παγκόσμια Τράπεζα τις χαρακτηρίζει ως χώρες χαμηλότερου και μεσαίου εισοδήματος) το ποσοστό της αύξησης της παιδικής παχυσαρκίας είναι πάνω από 30% υψηλότερο εν συγκρίσει με το ποσοστό των ανεπτυγμένων χωρών.\nΤο υπερβολικό βάρος και η παχυσαρκία συνδέονται με περισσότερους θανάτους σε όλο τον κόσμο από ό, τι το ελλιπές βάρος. Για παράδειγμα, το 65% του παγκόσμιου πληθυσμού ζει σε χώρες όπου το υπερβολικό βάρος και η παχυσαρκία σκοτώνει περισσότερους ανθρώπους από ό, τι η έλλειψη βάρους (αυτό περιλαμβάνει όλες τις χώρες με υψηλά εισοδήματα και τις περισσότερες χώρες μεσαίου εισοδήματος).\nΗ βασική αιτία της παχυσαρκίας και του υπερβολικού βάρους είναι μια ενεργειακή ανισορροπία μεταξύ των θερμίδων που καταναλώνονται και των θερμίδων που δαπανήθηκαν.\nΣε παγκόσμιο επίπεδο παρατηρήθηκε:\n– αυξημένη πρόσληψη τροφίμων υψηλής ενεργειακής πυκνότητας που έχουν υψηλή περιεκτικότητα σε λιπαρά και\n– αύξηση της σωματικής αδράνειας, λόγω της ολοένα και πιο καθιστικής φύσης πολλών μορφών εργασίας, της αλλαγής των τρόπων μεταφοράς, και της αυξανόμενης αστικοποίησης.\nΟι αλλαγές στη διατροφή και στα πρότυπα σωματικής δραστηριότητας είναι συχνά το αποτέλεσμα των περιβαλλοντικών και κοινωνικών αλλαγών που σχετίζονται με την ανάπτυξη και την έλλειψη υποστηρικτικών πολιτικών σε τομείς όπως η υγεία, η γεωργία, οι μεταφορές, η πολεοδομία, το περιβάλλον, η επεξεργασία τροφίμων, η διανομή, η εμπορία και η εκπαίδευση.\nΠοιες είναι οι συνηθισμένες επιπτώσεις στην υγεία λόγω του υπερβολικού βάρους και της παχυσαρκίας;\nΟ αυξημένος Δείκτης Μάζας Σώματος (ΒΜΙ) είναι ένας σημαντικός παράγοντας κινδύνου για μη μεταδοτικές ασθένειες, όπως:\n– Καρδιαγγειακά νοσήματα (κυρίως καρδιακή νόσο και αγγειακό εγκεφαλικό επεισόδιο), τα οποία ήταν η κύρια αιτία θανάτου το 2012\n– Ορισμένες μορφές καρκίνου (του ενδομητρίου, του μαστού και του παχέος εντέρου)\nΔιαβάστε Επίσης Ο κόσμος αποτυγχάνει να αντιμετωπίσει την πρόκληση της άνοιας\nΟ κίνδυνος για αυτές τις μη μεταδοτικές ασθένειες αυξάνει με την αύξηση του BMI.\nΗ παιδική παχυσαρκία συνδέεται με μεγαλύτερες πιθανότητες παχυσαρκίας, πρόωρου θανάτου και αναπηρίας κατά την ενήλικη ζωή. Αλλά εκτός από τους αυξημένους μελλοντικούς κινδύνους, τα παχύσαρκα παιδιά βιώνουν δυσκολίες στην αναπνοή, αυξημένο κίνδυνο καταγμάτων, υπέρταση, πρόωρους δείκτες καρδιαγγειακής νόσου, αντίσταση στην ινσουλίνη (μειωμένη ικανότητα, κυρίως των μυϊκών ιστών και των ιστών του λίπους να ανταποκριθούν στη δράση της) και ψυχολογικές επιπτώσεις.\nΠολλές χώρες χαμηλού και μεσαίου εισοδήματος είναι πλέον αντιμέτωπες με δύο κινδύνους. Ενώ συνεχίζουν να ασχολούνται με τα προβλήματα των μολυσματικών ασθενειών και του υποσιτισμού, βιώνουν παράλληλα μια ταχεία αύξηση σε παράγοντες κινδύνου μη μεταδοτικών ασθενειών όπως η παχυσαρκία και το υπερβολικό βάρος, ιδιαίτερα στις αστικές περιοχές. Δεν είναι πλέον ασυνήθιστο να υπάρχει υποσιτισμός και παχυσαρκία μέσα στην ίδια χώρα, στην ίδια κοινότητα και μέσα στην οικογένεια.\nΤα παιδιά που διαρκούν σε χαμηλού και μεσαίου εισοδήματος χώρες είναι πιο ευάλωτα σε ανεπαρκή προγεννητική, βρεφική και παιδική διατροφή. Παράλληλα, εκτίθενται σε τρόφιμα υψηλής περιεκτικότητας σε λιπαρά, υψηλής περιεκτικότητας σε ζάχαρη, αλάτι, υψηλής ενεργειακής πυκνότητας και κακής ποιότητας τροφές, τα οποία τείνουν να είναι χαμηλότερα σε κόστος, αλλά επίσης χαμηλότερα σε ποιότητα των θρεπτικών ουσιών. Αυτές οι διατροφικές συνήθειες σε συνδυασμό με τα χαμηλότερα επίπεδα σωματικής δραστηριότητας, οδηγούν σε απότομες αυξήσεις της παιδικής παχυσαρκίας, ενώ παράλληλα τα θέματα υποσιτισμού παραμένουν άλυτα.\nTags: διαβήτηςδιατροφήΠαγκόσμιος Οργανισμός Υγείας (ΠΟΥ)παιδική παχυσαρκίαπαχυσαρκία


idea xeiros: 'Ανοιξη\nΛουλούδια ιδανικά για το μπαλκόνι\nΈνας καταπληκτικά μεγάλος αριθμός από ποικιλίες και καλλιεργούμενες παραλλαγές αζαλέας υπάρχει στο εμπόριο, από τις οποίες πολλές καλλιεργούνται σαν φυτά γλάστρας. Εξαιρετικά δημοφιλές φυτό η αζαλέα, αποκτά ιδιαίτερη αξία αν συντηρηθεί με την κατάλληλη φροντίδα και σε σωστές συνθήκες.\nΜία all time classic επιλογή και για μπαλκόνι. Λουλούδι αντοχής με πανέμορφα άνθη, που ταιριάζει απόλυτα στο ελληνικό κλίμα και μόνο αρνητικό τ' …αγκαθάκια του. Ειδικά για το χώρο του μπαλκονιού, πέρα από την κλασσική ποικιλία τριανταφυλλιάς που όλοι γνωρίζουμε μπορεί να επιλεγεί και η ποικιλία νάνα ή και η αναρριχόμενη.\nΤα χρυσάνθεμα είναι πανέμορφα λουλούδια που μπορούν να στολίσουν το μπαλκόνι μας ιδιαίτερα την περίοδο του φθινοπώρου οπότε κι ανθίζουν. Θέλουν τοποθέτηση σε σημείο που το βλέπει πολύ ο ήλιος ενώ όταν τα άνθη τους μαραθούν θα πρέπει ν' ακολουθήσει ένα …γενναίο κλάδεμα.\nΤο πιο δημοφιλές ίσως λουλούδι στην Ελλάδα ενδείκνυται απόλυτα για μπαλκόνι ή βεράντα. Μεγάλης ανθεκτικότητας, χωρίς πολλές απαιτήσεις για νερό το γεράνι μπορεί να τοποθετηθεί τόσο σε κάποια γλάστρα όσο και στις ειδικές ζαρντινέρες που τοποθετούνται κρεμαστά στα κάγκελα του μπαλκονιού.\nΗ βουκαμβίλια είναι ένα υπέροχο αναρριχόμενο φυτό που την περίοδο που ανθίζει θα προσδώσει άλλο χρώμα στο μπαλκόνι μας. Καλό είναι απλά, να τη φυτέψουμε σε κάποιο σημείο που να το βλέπει αρκετά ο ήλιος και να είναι σχετικά προστατευμένο από το ψύχος και τον πολύ αέρα. Προσοχή κι εδώ στ' …αγκάθια της!\nΗ πανέμορφη γαρδένια με τα λευκά άνθη και τα καταπράσινα γυαλιστερά λουλούδια έχει ως μόνο μειονέκτημα ότι είναι γενικά ένα μάλλον ευαίσθητο λουλούδι. Από την άλλη όμως, μπορεί ν' ανθίζει όλο το χρόνο αν βρει τις κατάλληλες συνθήκες. Την τοποθετούμε σε σημεία που τα βλέπεις ο ήλιος αλλά όχι έντονα ενώ τις περιόδους με μεγάλη ζέστη χρειάζεται πολύ τακτικό πότισμα.\nΗ γαρυφαλλιά με τα ιδιαίτερα αρωματικά άνθη είναι ένα κλασικό λουλούδι γλάστρας. Είναι γενικά πολύ ανθεκτικό φυτό και θεωρείται ιδανικό για κρεμαστές γλάστρες γι' αυτό και είναι πραγματικά πολύ δημοφιλές στα ελληνικά μπαλκόνια τόσο στις ειδικές γλάστρες που κρεμάμε στον τοίχο όσο και στις ζαρντινιέρες που τοποθετούνται κρεμαστά στα κάγκελα.\nΕνα φλυτσάνι ξεχασμένο και χαμένο απ΄τα υπόλοιπα, μπορεί να φιλοξενήσει\nτο αποκομμένο φυλαράκι που έπεσε απο ενα άλλο κακτάκι.\nΕυκαιρία για μια δική του θέση.\nΕτικέτες Ιδανικά φυτά για μπαλκόνι\nΤο λουλουδένιο αυγό απο fimo\nΕνας λαγός στην κουζίνα μου


Δημήτρης Κανέλλος:Από την Κοκκινιά του Πειραιά στο Ηρώδειο - Now24.gr\nΟ Δημήτρης Κανέλλος διανύει σημαντική πορεία στο ελληνικό πεντάγραμμο έχοντας ξεχωρίσει με τη γνήσια λαϊκή χροιά του και τις προσεγμένες συνεργασίες του με τους μεγαλύτερους συνθέτες και στιχουργούς του ελληνικού τραγουδιού.\nΓεννήθηκε στη Νίκαια του Πειραιά και ξεκίνησε την πορεία του από τα ταβερνάκια στην Κοκκινιά και τον Κορυδαλλό όπου μεγάλωσε, με πείσμα και επιμονή. Βρέθηκε να τραγουδά δίπλα στο Δημήτρη Μητροπάνο, την Πόλυ Πάνου, την Ελένη Βιτάλη, τη Γλυκερία με την οποία συμπορεύτηκε σε συναυλίες και νυχτερινά κέντρα για μεγάλο διάστημα και άλλους σημαντικούς ερμηνευτές.\n–Μιλήστε μας για σας και την οικογένεια σας\n– Είμαι το τρίτο και τελευταίο παιδί του Θεμιστοκλή και της Βικτωρίας Κανέλλου. Γεννήθηκα και μεγάλωσα στη Νίκαια του Πειραιά. Στη γνωστή σε όλους μας Κοκκινιά.\nΟ πατέρας μου οικοδόμος στο επάγγελμα, γεννήθηκε και μεγάλωσε στην Τρίπολη με ρίζες προσφυγικές από τα Δαρδανέλια. Η μάνα μου γεννημένη και μεγαλωμένη στις Μενετές Καρπάθου, παρέμεινε στο σπίτι να μεγαλώνει εμένα και τ’ αδέρφια μου.\nΔεν ξέρω τώρα πια, ποιο από τα δύο λειτουργήματα(γιατί και τα δύο, λειτουργήματα τα λες), είναι δυσκολότερο. Παλιά πίστευα του πατέρα μου, τώρα, τείνω να αλλάξω γνώμη. Όπως και να έχει όμως και οι δύο μας γονείς, μας πρόσφεραν πολλή αγάπη, μας έμαθαν να είμαστε άνθρωποι με ό,τι αυτό συνεπάγεται, και όταν ήρθε η ώρα, μας έδωσαν φτερά να πετάξουμε έχοντας πάντα στο νου μας, πως πάντα θα είναι εκεί σε ό,τι τους χρειαστούμε.\n-Με ποιους καλλιτέχνες έχετε τραγουδήσει;\nΈχω τη χαρά και την τιμή να έχω συνεργαστεί με πολλούς και σημαντικούς καλλιτέχνες.\nΣτις αρχές της καριέρας μου είχα συνεργαστεί με την Πόλυ Πάνου. Αρκετά χρόνια συνεργάστηκα με την Γλυκερία, έπειτα με την Ελένη Βιτάλη, τον Δημήτρη Μητροπάνο, τον Τόλη Βοσκόπουλο, τον Γιώργο Μαργαρίτη, τον Θέμη Αδαμαντίδη κ.α.\nΠρόσφατα, πριν από ενάμιση χρόνο περίπου, συνεργάστηκα με τον αείμνηστο Θάνο Μικρούτσικο ο οποίος εκτός από κοινές εμφανίσεις που είχα τη χαρά να κάνω μαζί του, με τίμησε στην τελευταία μου ολοκληρωμένη δισκογραφική δουλειά που είχε επίκεντρο την ποίηση του Άλκη Αλκαίου, με τέσσερα δικά του τραγούδια. Δύο διασκευές και δύο ανέκδοτα, πάντα σε ποίηση του φίλου του Άλκη.\nΈχω επίσης συνυπάρξει στην ίδια σκηνή, κάτι που επίσης αποτελεί τιμή, και με άλλους πολύ σημαντικούς καλλιτέχνες, όπως είναι ο Γιώργος Νταλάρας, ο Γιάννης Κότσιρας, ο Μίλτος Πασχαλίδης, η Ρίτα Αντωνοπούλου ο Κώστας Θωμαΐδης κ.α.\n-Πείτε μας για το single με τον Μίμη Πλέσσα\n– Πριν από έναν περίπου χρόνο, είχα τη χαρά να γνωρίσω τον μεγάλο μας δημιουργό και μαέστρο Μίμη Πλέσσα. Με φιλοξένησαν μαζί με την υπέροχη σύζυγό του Λουκίλα σπίτι τους, και καθώς τα λέγαμε μου πρότεινε η Λουκίλα να πω ένα παλιό τραγούδι του μαέστρου σε στίχους του επίσης μεγάλου και αείμνηστου στιχουργού, Δημήτρη Χριστοδούλου. Ο τίτλος του «Τα φιλιά».\nΈτσι λοιπόν κι έγινε. Ο Μίμης ξαναενορχήστρωσε και έπαιξε πιάνο στο συγκεκριμένο τραγούδι και αυτός είναι ένας ακόμα λόγος για να είμαι χαρούμενος για τη συγκεκριμένη συνεργασία.\nΕυχαριστώ από καρδιάς, τον Μίμη και την Λουκίλα για την αγάπη και τη μεγάλη τους αγκαλιά.\n-Ποιο είναι το τελευταίο σας single;\nΤο τελευταίο μου single κυκλοφόρησε τον Απρίλη. Μία ακόμα τιμητική για μένα συνεργασία και δημιουργοί αυτού του τραγουδιού είναι ο Στέφανος Κορκολής και ο Νίκος Μωραΐτης. «Κοίτα με ζεστά» ο τίτλος του τραγουδιού.\n-Έχετε έρθει αρκετές φορές Αμερική;\nΣτην Αμερική έχω έρθει δύο φορές. Πρώτη φορά ήταν πριν αρκετά χρόνια όταν είχα έρθει να τραγουδήσω σε ένα νυχτερινό μαγαζί στην Αστόρια που τώρα πια, όπως διαπίστωσα, έχει κλείσει.\nΗ δεύτερη φορά που ήρθα Αμερική ήταν σχετικά πρόσφατα, τα Χριστούγεννα του 2019 λίγο πριν την επέλαση του κορονοϊού και με τη Γλυκερία κάναμε μια περιοδεία σε τρεις πολιτείες.\nΚάθε φορά που βγαίνω εκτός Ελλάδας να τραγουδήσω, είναι μια συγκινητική εμπειρία μιας και οι Έλληνες ομογενείς όπου κι αν βρίσκονται, μας αγκαλιάζουν εμάς τους Έλληνες καλλιτέχνες με τόση θέρμη που αληθινά όπου κι αν πάω, νιώθω σαν να είμαι στο σπίτι μου.\n-Ποια είναι τα όνειρα σας; Τι σας κάνει χαρούμενο;\nΈνα από τα πολλά όνειρα που έχω σχετίζεται προφανώς με την καλλιτεχνική δημιουργία. Έτσι λοιπόν αυτή την περίοδο και συγκεκριμένα στις 1 Σεπτεμβρίου, ένα από αυτά τα όνειρα γίνεται πραγματικότητα με τη συμμετοχή μου σε μια μεγάλη θεατρική παράσταση στο Ηρώδειο, «Ο Καραγκιόζης και ο μεγάλος ξεσηκωμός». Δύο όνειρα σε ένα θα έλεγα. Αφενός, επειδή συμμετέχω μουσικοθεατρικά σε μια τόσο μεγάλη θεατρική παράσταση, αφετέρου επειδή θα γίνει στον επιβλητικό χώρο του Ηρωδείου.\nΜια θεατρική παράσταση – υπερπαραγωγή, που διοργανώνεται από Το Σπίτι του Ηθοποιού, το ΣΕΗ και το ΤΑΣΕΗ και τη σκηνοθετεί ο εξαιρετικός Ζαχαρίας Ρόχας. Αποτελείται από μια πληθώρα ονομάτων του θεάτρου όπως ο Απόστολος Γκλέτσος, ο Στράτος Τζώρτζογλου, η Μαρία Αλιφέρη, ο Γρηγόρης Βαλτινός κ.α.\nΈνα μεγάλο ευχαριστώ στην αγαπημένη Άννα Φόνσου για την εμπιστοσύνη που δείχνει στο πρόσωπό μου να συμμετέχω και θεατρικά πλέον, σε μια τέτοια μεγάλη παραγωγή.\nΠέρα από τη δουλειά μου που με γεμίζει και μου δίνει εννοείται μεγάλη χαρά, η πιο μεγάλη χαρά της ζωής μου, έχει συνδεθεί με τη γέννηση και την ύπαρξη της κόρης μου, της Βικτώριας. Είναι η αγάπη μου, το λουλούδι μου, και η λέξη «χαρά», αληθινά είναι πολύ λίγη για να εκφράσει αυτό που νιώθω όταν την έχω κοντά μου. Θέλω να είναι καλά όπως και τα παιδιά όλου του κόσμου ασφαλώς.\n-Ποια είναι η χρησιμότητα της δουλειάς σας;\nΌλες οι δουλειές κατά τη γνώμη μου είναι χρήσιμες από τη στιγμή που έχουν να προσφέρουν κάτι στο κοινωνικό σύνολο. Λίγες είναι εκείνες που όχι μόνο δεν είναι χρήσιμες αλλά παρασιτούν κιόλας πάνω στη κοινωνία.\nΟ χώρος του θεάματος και το τραγούδι συγκεκριμένα, θα έλεγα πως είναι αυτό που λένε πολλοί «η τροφή της ψυχής». Όσο γεμάτος και πλήρης κι αν είναι κάποιος από υλικά αγαθά (που ακόμα κι αυτό στην εποχή μας είναι ζητούμενο), αυτό που ανεβάζει ένα επίπεδο παραπάνω τον Άνθρωπο ιστορικά ως ξεχωριστό ον, είναι οι τέχνες και ο πολιτισμός. Είναι, θα έλεγα η επιπλέον υπογραφή του για να μπορούν με έναν ακόμα τρόπο να τον αναγνωρίζουν οι νέες γενιές.\n–Ποιον παραλληλισμό θα κάνατε με την τέχνη και τη ζωή;\nΟ παραλληλισμός μεταξύ των δύο αυτών λέξεων, νομίζω, προκύπτει από μόνος του.\nΤο να ζεις είναι κι αυτό μια τέχνη, κι ίσως, από τις πιο πολύπλοκες. Από την άλλη, η τέχνη, δεν υφίσταται χωρίς την ύπαρξη ζωής. Ως έννοιες θέλοντας και μη, είναι αλληλένδετες.\n-Που, πώς βλέπετε τον εαυτό σας σε δέκα χρόνια από σήμερα;\nΣε δέκα χρόνια από σήμερα ε; Πρώτα και κύρια θέλω να ελπίζω πως θα είμαι καλά στην υγεία μου, κάτι για το οποίο εύχομαι και για όλο τον κόσμο. Ευελπιστώ επίσης να είμαι ενεργός και να υπηρετώ με αξιοπρέπεια αυτό που τόσο πολύ αγαπώ, το τραγούδι.\nΚατά τα άλλα δε θα ‘θελα πολλά. Να είμαστε καλά. Αυτό μου είναι αρκετό.\nΣας ευχαριστώ πολύ για τη συνέντευξη. Θα ήθελα να στείλω την αγάπη μου σε όλους τους Έλληνες ομογενείς όπου Γης και να τους ευχηθώ να τους τα φέρει έτσι η ζωή ούτως ώστε να μπορέσουν να επιστρέψουν πάλι στη πατρίδα.\nΟ Δημήτρης Κανέλλος διανύει μία σημαντική πορεία στο ελληνικό πεντάγραμμο έχοντας ξεχωρίσει με τη γνήσια λαϊκή χροιά του και τις προσεγμένες συνεργασίες του με τους μεγάλους συνθέτες και στιχουργούς του ελληνικού τραγουδιού.\nΘάνος Μικρούτσικος, Μάνος Λοϊζος, Δημήτρης Λάγιος, Φώντας Λάδης, Μίμης Πλέσσας, Μίλτος Πασχαλίδης, Θύμιος Παπαδόπουλος, Μανόλης Ανδρουλιδάκης και πρόσφατα ο Στέφανος Κορκολής με τον Νίκο Μωραΐτη – κορυφαίοι δημιουργοί που έχει τραγουδήσει ο Δημήτρης Κανέλλος κερδίζοντας τις καλύτερες κριτικές.\nΓεννήθηκε στη Νίκαια του Πειραιά και μπορεί να ξεκίνησε την πορεία του από τα ταβερνάκια στην Κοκκινιά και τον Κορυδαλλό όπου μεγάλωσε, με πείσμα και επιμονή όμως βρέθηκε να τραγουδά δίπλα στο Δημήτρη Μητροπάνο, την Πόλυ Πάνου, την Ελένη Βιτάλη, τη Γλυκερία με την οποία συμπορεύτηκε σε συναυλίες και νυχτερινά κέντρα για μεγάλο διάστημα και άλλους σημαντικούς ερμηνευτές.Στη δισκογραφία μπαίνει το 2010 με το album «Χίλια Γράμματα», από όπου ξεχώρισαν οι επανεκτελέσεις τραγουδιών, όπως το «Καλοκαίρια και χειμώνες» και το «Έτσι σ’ αγάπησα». Το 2017 ένα όνειρο ζωής του παίρνει σάρκα και οστά. «Ο Δημήτρης Κανέλλος ερμηνεύει Φώντα Λάδη» σε μια δισκογραφική δουλειά από τη Heaven Music με 8 αγαπημένα τραγούδια σε ποίηση Φώντα Λάδη και μουσικές Μάνου Λοϊζου και Δημήτρη Λάγιου. Η γνωριμία – σταθμός με το Θάνο Μικρούτσικο και η φιλία που θα αναπτυχθεί στις συναυλίες του μεγάλου συνθέτη στις οποίες συμμετείχε φέρνουν το album «Όσα Ονειρευτήκαμε» που κυκλοφόρησε από τη Minos – EMI σε ποίηση Άλκη Αλκαίου και σε μουσικές Θάνου Μικρούτσικου, Μίλτου Πασχαλίδη, Θύμιου Παπαδόπουλου και Μανόλη Ανδρουλιδάκη.\nΑπόσπασμα από τη συναυλία – αφιέρωμα στον Γιάννη Ρίτσο με τον Θάνο Μικρούτσικο σε σύνθεση του Νίκου Μαμαγκάκη.\nΤο προηγούμενο single που κυκλοφόρησε από τη Minos – EMI «Τα φιλιά», φέρει άλλη μία «βαριά» υπογραφή αυτή του Μίμη Πλέσσα. Σε μια ιδέα που είχε η σύζυγός του μεγάλου συνθέτη, Λουκίλα Καρρέρ Πλέσσα ο Δημήτρης Κανέλλος ερμηνεύει μια γλυκιά μπαλάντα που συγκινεί. Αναγνωρίζοντας στο πρόσωπο του Δημήτρη Κανέλλου ένα σημαντικό ερμηνευτή της νεότερης γενιάς ο Μίμης Πλέσσας παίζει ο ίδιος πιάνο στην ηχογράφηση ενώ υπογράφει και την ενορχήστρωση. Οι στίχοι είναι του Δημήτρη Χριστοδούλου και η επιμέλεια της ενορχήστρωσης είναι του Θύμιου Παπαδόπουλου.\nΤο τελευταίο του single με τίτλο «Κοίτα με ζεστά» κυκλοφορεί απ’ την Minos – EMI και είναι σε μουσική – ενορχήστρωση Στέφανου Κορκολή και σε στίχους Νίκου Μωραΐτη.\n«Κοίτα με ζεστά»\nTags #Δημήτρης Κανέλλος #Ηρώδειο #Κοκκινιά #Πειραιά\n«Το τσικ or not to τσικ» ; «Εμβόλιο ή όχι εμβόλιο»…\nΦωτιά στον Βαρνάβα – Οι πρώτες εικόνες\nΑποκολλήθηκε το Ever Given -16 ελληνικά πλοία «εγκλωβισμένα» στη Διώρυγα του Σουέζ\nΦήμες για την υγεία του Πούτιν: Φέρεται να έχει Πάρκισον\npx, 1 μήνα ago 15 min read


Κρήτη Archives - Page 566 of 873 - Dream FM 90,7\nΚρέμασαν σκύλο μέσα σε φρεάτιο…. Σκληρές εικόνες στη Σούδα\nAσυνείδητος κρέμασε έναν σκύλο μέσα στο φρεάτιο που βρίσκεται κοντά στον Άγιο Χριστόφορο στην Σούδα! Το φρικιαστικό αυτό γεγονός ανακάλυψε ένας περαστικός ο οποίος ειδοποίησε τους αστυνομικούς. Απ’ ότι φαίνεται το άτυχο ζώο είναι κρεμασμένο εκεί για πολλές μέρες. Πηγή zarpanews.gr\nΣτο χορό των Ρίχτερ όλη την νύχτα η Κρήτη\nΤρεις σεισμικές δονήσεις, η ισχυρότερη από τις οποίες ήταν 4,2 Ρίχτερ, σημειώθηκαν τη νύχτα στην Κρήτη. Συγκεκριμένα οι πιο δυνατοί σεισμοί ήταν τρείς και σημειώθηκαν στη 1:18 μετά τα μεσάνυχτα, 1:34 και 5:56 το πρωί και ήταν εντάσεως 3,7, 37 … Διαβάστε περισσότερα →\nΤα Επτά αρχαία ανάκτορα της Κρήτης\nΚνωσός, Φαιστός, Ζάκρος, Γόρτυνα, Μάλια, Αγία Τριάδα, Μέγαρο Βαθύπετρο. Επτά ανάκτορα που έχουν γράψει το καθένα από αυτά τη δική ιστορία στην Κρήτη. Και αν σίγουρα γνωρίζετε τα δύο πρώτα, θα μέινετε με ανοικτό το στόμα από την ιστορία ΚΑΙ … Διαβάστε περισσότερα →\nΗ Παραλία Κόκκινος Πύργος Νότια Κρήτη (Video)\nΞεκινώντας από Δυτικά προς Ανατολικά, στα όρια των νομών Ρεθύμνου και Ηρακλείου, ανάμεσα στους οικισμούς Αγία Γαλήνη και Τυμπάκι, βρίσκεται ο Κόκκινος Πύργος. Κόκκινος Πύργος Νοτιοδυτικά του νομού Ηρακλείου, 2 χλμ. δυτικά του Τυμπακίου, βρίσκεται ο οικισμός του Κόκκινου Πύργου. … Διαβάστε περισσότερα →\nΣτους 10 οι νεκροί από το ναυάγιο με μετανάστες ανοιχτά της Κρήτης\nΣτους δέκα ανήλθαν οι νεκροί από το χθεσινό ναυάγιο που μετέφερε μετανάστες σε θαλάσσια περιοχή νότια της Κρήτης στα χωρικά ύδατα της Αιγύπτου. Παράλληλα σκάφη του λιμενικού σώματος και τέσσερα παραπλέοντα πλοία κατάφεραν να περισυνελέξουν σώα 340 άτομα. Το τάνκερ … Διαβάστε περισσότερα →\nΜερικά μυστικά για το πότισμα των φυτών για να αυξήσετε την παραγωγή, να φτιάξετε δυνατά φυτά και να δείτε μεγαλύτερους καρπούς! Δεν μπορείτε να φανταστείτε πόσο μεγάλο ρόλο παίζει το σωστό πότισμα, την σωστή ώρα! Ποιά είναι η καλύτερη ώρα … Διαβάστε περισσότερα →\nΝέο τροχαίο στην Κρήτη μετωπική σύγκρουση αυτοκινήτων με δύο τραυματίες\nΣοβαρό τροχαίο σημειώθηκε, λίγο πριν τις 8 το βράδυ της Παρασκευής, στην περιφερειακή οδό, στο ύψος του κόμβου κοντά στο Τεφέλι Μονοφατσίου. Σύμφωνα με τις πρώτες πληροφορίες, δυο ΙΧ συγκρούστηκαν μετωπικά στο ρεύμα με κατεύθυνση προς Ηράκλειο κάτω από άγνωστες για την ώρα … Διαβάστε περισσότερα →\nΔιαδώστε το: Έκκληση για την σωτηρία 4χρονου κοριτσιού από την Ρόδο\nΟ Δωδεκανησιακός Σύλλογος «Ροδαυγή» κάνει έκκληση για τετράχρονο κορίτσι που χρήζει μεταμόσχευσης μυελού των οστών. Δότες γινόμαστε μόνο με λίγο στοματικό επίχρισμα και αφού βρεθούμε και είμαστε συμβατοί δίνουμε μόνο 250 ml αίμα. Δεν γίνεται παρακέντηση όπως γινόταν παλαιότερα. Η ηλικία … Διαβάστε περισσότερα →\nΚραυγή απόγνωσης από το ΣΥΛΛΟΓΟ ΕΡΓΑΖΟΜΕΝΩΝ ΚΕΝΤΡΟΥ ΥΓΕΙΑΣ ΜΟΙΡΩΝ\nΗ υγεία και συνολικά το ΕΣΥ τον τελευταίο καιρό είναι υπό διάλυση. Οι συνεχόμενες αποχωρήσεις, οι συνταξιοδοτήσεις , σε συνδυασμό με την όλο και μικρότερη χρηματοδότηση και το πάγωμα των προσλήψεων τα τελευταία χρόνια, έχει δημιουργήσει ασφυκτική κατάσταση στην λειτουργία … Διαβάστε περισσότερα →


Θεραπείες που εφαρμόζει ένας πλαστικός χειρουργός - Ιατρικός Τύπος - Ιατρικά Νέα και Φαρμακευτικά Νέα - Ιατρικά θέματα - Ιατρικές ειδήσεις - Η ΕΦΗΜΕΡΙΔΑ ΤΟΥ ΚΟΣΜΟΥ ΤΗΣ ΥΓΕΙΑΣ\nΗ πλαστική χειρουργική είναι ένας κλάδος της ιατρικής, ο οποίος έχει εξελιχθεί σε μεγάλο βαθμό. Στην εμβέλειά της υπάρχουν πολλές τεχνικές τις οποίες εφαρμόζει ο πλαστικός χειρουργός, οι οποίες μπορούν να προσφέρουν πολλά πλεονεκτήματα σε πρόσωπο και σώμα.\nΠοιές είναι οι πιο συνηθισμένες θεραπείες της πλαστικής χειρουργικής στις μέρες μας;\n1. Πλαστική στήθους\nΜία επέμβαση που επιλέγεται κατά κόρον από όλες τις ηλικίες γυναικών. Εκτός από τα εκ γενετής προβλήματα που μπορούν να παρουσιαστούν και να χρειαστεί μία επεμβατική μέθοδος, οι αισθητικοί λόγοι είναι αυτοί που προτρέπουν μία γυναίκα να πραγματοποιήσει την πλαστική στήθους. Πλέον η μέθοδος γίνεται με πλήρως εκσυγχρονισμένα μέσα, πετυχαίνοντας το καλύτερο αισθητικό αποτέλεσμα με τον πιο φυσικό τρόπο.\nΗ πλαστική μύτης, όπως και το στραβό διάφραγμα μπορεί να γίνει από τον πλαστικό. Πρόκειται για μία επεμβατική μέθοδο που έχει να κάνει με την αρμονία του προσώπου και την ανάδειξή του μέσα από το κεντρικό του όργανο, την μύτη. Ο πλαστικός χειρουργός, ύστερα από μία εξέταση, επιλέξει την μέθοδο που ταιριάζει στην δική σας περίπτωση.\n3. Μεσοθεραπεία σώματος\nΗ μεσοθεραπεία σώματος, είναι μία εξελιγμένη τεχνική που αφορά κυρίως το λίπος στους γλουτούς και στους μηρούς και στις γενικότερες περιοχές που εμφανίζεται η κυτταρίτιδα. Με τις κατάλληλες φόρμουλες και ενέσιμες θεραπείες, ο γιατρός θα προσφέρει το καλύτερο αποτέλεσμα.\nΠολύ σημαντικό για την διεκπεραίωση της διαδικασίας, είναι να επιλέξετε τον σωστό πλαστικό. Η επιλογή σας πρέπει να βασιστεί στην εμπειρία του, στην τεχνική του καθώς και στις ήδη τεκμηριωμένες τεχνικές από άλλους ασθενείς που μπορούν να φέρουν τα ανάλογα αποτελέσματα και σε εσάς.\nΔείτε όλες τις ολοκληρωμένες θεραπείες, μέσα από την επίσημη ιστοσελίδα του πλαστικού χειρουργού Dr. Θάνου Κοντογιάννη.\nΠερισσότερα σε αυτή την κατηγορία: « Καρκίνος του μαστού: Συμπτώματα και θεραπεία Συχνές ερωτήσεις για την κύστη κόκκυγος και τις αιμορροΐδες »


araxtos & light: Ο γάϊδαρος έμαθε να μην τρώει αλλά...\nΟ γάϊδαρος έμαθε να μην τρώει αλλά...\nΈρχονται χρόνια δύσκολα λέγανε...\nΉρθανε τα χρόνια τα δύσκολα\nΟ Καραμανλής μας πέταξε στη θάλασσα (ΕΟΚ) για να μάθουμε μπάνιο ή να πνιγούμε.\nΟ Αντρέας μας έριξε στη θάλασσα τους καρχαρίες του ΠΑΣΟΚ ίσως για να μάθουμε να τους ξεφεύγουμε, αλλά εμείς δεν μπορέσαμε να ξεφύγουμε (γιατί δεν "προκάναμε" να μάθουμε να κολυμπάμε) και μας κατασπάραξαν.\nΤώρα ο Γιωργάκης θέλει να μας μάθει να μην τρώμε.\nΣαν τον Χότζα που πειραματιζότανε με το γάιδαρό του.\nΉθελε να τον μάθει να μην τρώει για να γλιτώνει τα έξοδα.\nΚαι όταν τον ρώτησαν στο χωριό...\n-Χότζα τι έγινε με τον γάιδαρο? τον έμαθες να μην τρώει?\n-Ατυχία, τους απάντησε ο Χότζας, μόλις τον έμαθα να μην τρώει, ψόφησε!\nΩ τι σύμπτωση!\nΚαι γελάγανε οι χωριάτες με τον Χότζα όπως θα γελάνε σε λίγο και οι ΔΝΤούδες με τον Γιωργάκη όταν θα ψοφήσουμε και μεις.\nΌταν θα γίνουμε τελικά νόμιμοι και Ευρωπαίοι πολίτες κανονικοί, σαν τους άλλους...\nΔεν θα έχει μείνει κανένας.\naraxtos & Χότζας\nΑναρτήθηκε από araxtos στις 21:31\nphentermine 37.5 no prescription order phentermine without doctor - purchase phentermine online no prescription\nbuy phentermine phentermine 37.5 buy online cheap - phentermine weight loss pills


Εορτή του Αγίου Πνεύματος στην Ενορία του Αγίου Νικολάου | Ἐνορία Ἁγίου Νικολάου Σιάτιστας\n← Η εορτή της Πεντηκοστής στην Ενορία του Αγίου Νικολάου\nΕορτή των Αγίων Πρωτοκορυφαίων Αποστόλων Πέτρου και Παύλου στην Ενορία του Αγίου Νικολάου →\nΕορτή του Αγίου Πνεύματος στην Ενορία του Αγίου Νικολάου\nPosted on 28 Ιουνίου 2013\tby Ενορία\nΜε την πρέπουσα ευλάβεια εόρτασε η Ενορία του Αγίου Νικολάου Σιάτιστας, την Δευτέρα 24 Ιουνίου 2013, την εορτή του Αγίου Πνεύματος.\nΤην κυριώνυμο ημέρα της εορτής του Αγίου Πνεύματος, στον Ιερό Ναό του Αγίου Αντωνίου, τελέσθηκε η ακολουθία του Όρθρου και η Θεία Λειτουργία.\nΤον Θείο Λόγο κήρυξε ο πρωτοπρεσβύτερος π. Βασίλειος, ο οποίος με την μεστή νοήματος και πνευματικού περιεχομένου ομιλία του, αναφέρθηκε στην τιμώμενη εορτή του Αγίου Πνεύματος.\n«…Ο Κύριος μας Ιησούς Χριστός, είπε, είχε πει όταν ζούσε κάτι πολύ μεγάλο, κάτι πολύ σπουδαίο και δυνατό ότι, εγώ είμαι Θεός. Αυτό θα μπορούσε να το πει ο καθένας. Αλλά τους είπε και κάτι άλλο ότι, εγώ θα φύγω. Ξέρω, θα με σταυρώσουν, θα πεθάνω, θα αναστηθώ και θα πάω επάνω στον Πατέρα μου και θα σας στείλω το Πνεύμα το Άγιον. Οπότε αν θα γινόταν αυτό, το να στείλει δηλαδή το Πνεύμα το Άγιο στη γη, στους ανθρώπους, όλα τα προηγούμενα θα ήταν αληθινά, άρα και ότι είναι αληθινός Θεός.\nΚαι πραγματικά αυτά συνέβησαν όλα, όπως ακριβώς τα είπαν οι Προφήτες, όπως ακριβώς τα είπε και ο Κύριός μας Ιησούς Χριστός. Και ήρθε το Πνεύμα το Άγιο, 50 ημέρες μετά την Ανάστασή του. Δέκα ημέρες μετά την Ανάληψή του. Οπότε ο ερχομός του Αγίου Πνεύματος είναι η απόδειξη, είναι η σφραγίδα το ότι ο Χριστός ο Ιησούς, αυτός από την Βηθλεέμ, από την Ναζαρέτ ή από την Ιουδαία, αυτός ο Ιησούς είναι ο αληθινός Θεός. Είναι το δεύτερο πρόσωπο της Αγίας Τριάδος, ο Θεός Λόγος…»\n«Και αυτό, το ότι πήγε ο Χριστός στον ουρανό και μας έστειλε το Πνεύμα το Άγιο, αυτό γίνεται και κατά τη Θεία Λειτουργία.\nΜετά το «Άξιον εστίν…», το οποίο λέμε μετά τον καθαγιασμό των τιμίων δώρων, όταν προσφέραμε ήδη τα τίμια δώρα, λέει ο Ιερέας: «Όπως ο φιλάνθρωπος Θεός ημών ο προσδεξάμενος αυτά εις το άγιον και υπερουράνιον και νοερόν αυτού θυσιαστήριον εις οσμήν ευωδίας πνευματικής» δηλ. όπως τώρα ο φιλάνθρωπος Θεός, ο οποίος δέχθηκε αυτά τα δώρα, το Σώμα και το Αίμα του Χριστού, αυτά τα οποία προσφέραμε εμείς δια του Μυστηρίου της Αγίας αναφοράς, αφού δέχθηκε τώρα τον Χριστό, τι να κάνει; «Αντικαταπέμψει υμίν την Θεία Χάριν και την δωρεάν του Αγίου Πνεύματος, δεηθώμεν». Να παρακαλέσουμε: Αφού Θεέ Πατέρα πήρες αυτά που σου στείλαμε, το Σώμα και το Αίμα, δηλ. την ανθρώπινη φύση του Ιησού Χριστού, σου τη στείλαμε επάνω στον Ουρανό, στείλε μας και Σύ τώρα το Πανάγιο Πνεύμα, κάνε αυτό το οποίο είχες κάνει τότε, όταν αναστήθηκε ο Χριστός, όταν αναλήφθηκε ο Χριστός και μετά μας έστειλες το Πνεύμα το Άγιο.\nΤο αν έρχεται το Πνεύμα το Άγιο, αυτό είναι σίγουρο. Πραγματικά έρχεται το Πνεύμα το Άγιο. Έρχεται αυτό το Δώρο. Δος μας, λέει, «την δωρεάν του Αγίου Πνεύματος». Δος μας αυτό το δώρο. Αλλά όταν έρχεται το Πνεύμα το Άγιο, έρχεται για κάποιο λόγο, για κάποιο σκοπό. Και αυτός ο λόγος και ο σκοπός είναι αυτός που γίνεται τώρα, να τελούμε τα Μυστήρια της Εκκλησίας, για να σώζονται οι άνθρωποι. Τι είπαμε νωρίτερα; «Μεταβαλών το Πνεύματί σου τω Αγίω». Ευλογήσαμε τον άρτο να μεταβληθεί σε Σώμα Χριστού. Ευλογήσαμε το κρασί να μεταβληθεί σε Αίμα Χριστού. Πώς; Μεταβαλών ο Πατήρ δια του Αγίου Πνεύματος το ψωμί και το κρασί σε Σώμα και Αίμα Χριστού. Δηλ. καλούμε, θέλουμε να έλθει το Πνεύμα το Άγιο, για να ολοκληρώσει, για να τελειώσει τα Άγια Μυστήρια και να σωθούμε. Να τελειώσει το Βάπτισμα, πώς θα γίνω υιός Θεού κατά χάριν; Το χρίσμα, πώς θα πάρω τις δωρεές του Αγίου Πνεύματος; Την εξομολόγηση, πώς θα σβηστούν όλες οι αμαρτίες; Το Σώμα και το Αίμα του Χριστού, τη Θεία Κοινωνία, τη Θεία Ευχαριστία. Πώς θα ζήσω αν δεν φάω το Σώμα και το Αίμα του Χριστού; Το Μυστήριο του Γάμου, πώς θα γίνω ένα εγώ με τη γυναίκα, η γυναίκα με τον άνδρα. Το Μυστήριο της Ιερωσύνης, πώς αυτός ο άνθρωπος ο οποίος είναι ένας άνθρωπος, όπως όλοι, πώς αυτός ο άνθρωπος θα κατεβάζει το Θεό εδώ πέρα στη γη; Δια του Μυστηρίου της Ιερωσύνης. Πόσο τεράστιο είναι αυτό! Το Άγιο Ευχέλαιο που έρχεται το Άγιο Πνεύμα και δίνει όλη τη χάρη του στο λάδι και όλες τις δωρεές, για να γιατρευτούν, να ζωντανέψουν οι άνθρωποι. Αλλά δεν είναι μόνο αυτό, δηλ. να ‘ρθει το Πνεύμα το Άγιο και να ολοκληρώσει τα Μυστήρια. Είναι και να μας κάνει κοινωνία Θεού! Το λέμε λίγο παρακάτω ότι, ζητάμε «την ενότητα της πίστεως και την κοινωνία του Αγίου Πνεύματος». Και όταν έλθει το Άγιο Πνεύμα και αποτελέσει κοινωνία με μάς, γίνουμε φίλοι, έρχεται και ο Πατήρ, έρχεται και ο Υιός, έρχονται και όλοι οι άνθρωποι, και έχουμε μία κοινωνία θεο-ανθρώπινη…»


Ευρωβουλή: Με διαφορετικές ερμηνείες για την Καταλονία | Euronews\nΕυρωβουλή: Με διαφορετικές ερμηνείες για την Καταλονία\nΔιφορούμενα ήταν τα μηνύματα που έλαβαν και οι ευρωβουλευτές μετά την ανακοίνωση του Καταλανού Προέδρου ότι ανακηρύσσει ανεξάρτητη την Καταλονία αλλά με ταυτόχρονη αναστολή αυτής της απόφασης.\n«Ο διάλογος είναι αυτό που χρειαζόμαστε, δημιουργήθηκε λίγος χώρος για αυτό όταν ο Καταλανός πρωθυπουργός Πιτζεμόν απέφυγε να δηλώσει μονομερώς την ανεξαρτησία και ο Μαριάνο Ραγιόι, ο Ισπανός πρωθυπουργός απέφυγε να αναστείλει την αυτονομία της Καταλονίας. Τώρα είναι η ώρα οι δυο τους να μιλήσουν μεταξύ τους και αν δεν λάβουν την πρωτοβουλία, ίσως η Ευρωπαϊκή Επιτροπή πρέπει να προσφέρει τις υπηρεσίες της για την επανεξέταση του διαλόγου» δήλωσε ο Φιλίπ Λαμπέρτς των Πρασίνων.\nΟ Ισπανός ευρωβουλευτής της Κεντροαριστεράς Χουάν Φερνάντο Αγκιλάρ , από την πλευρά του διαφωνεί με την ιδεά της διαμεσολάβησης από την ΕΕ.\n«Η απάντηση είναι όχι στη διαμεσολάβηση. Δεν είναι αυτός ο ρόλος της ΕΕ. Το αντίθετο. Η ΕΕ ήταν σταθερή σε ένα ξεκάθαρο μήνυμα. Ότι δεν υπάρχει χώρος στην ΕΕ για μία αυτονακηρυχθείσα καταλανική δημοκρατία ως νέο μέλος της».\nΗ Ευρωπαϊκή Επιτροπή ανακοίνωσε ότι υποστηρίζει τις προσπάθειες για τη διασφάλιση της ενότητας στην Ισπανία στο πλαίσιο της ισπανικής συνταγματικής τάξης.\nΕλλάδαΚύπροςΓερμανίαΙσπανίαΚυριάκος ΜητσοτάκηςΝίκος ΑναστασιάδηςΝέα ΥόρκηΚυπριακόΆνγκελα ΜέρκελCovid-19Κάρλας Πουτζντεμόν